Šta bi bojkot Parlamenta doneo opoziciji?\nZa bojkot Parlamenta je i Savez za Srbiju koji u tom formatu međutim ne postoji u Skupštini pa će, prema rečima Balše Božovića iz Demokratske stranke - članice ovog saveza čiji je osnivač Dragan Đilas, o tome odlučivati pojedinačno.\nVujo Ilić, istraživač beogradske nevladine organizacije Centar za istraživanje, transparentnost i odgovornost (CRTA) koja prati parlamentarni život u Srbiji, ističe da je opozicija već duže vreme „pritisnuta“, te da, na primer, nema debate o važnim zakonima niti predstavnika opozicije na čelima skupštinskih odbora. S obzirom na takav ambijent, Ilić ocenjuje da se, kada je u pitanju poslednji bojkot sednice „definitivno radi o legitimnom sredstvu pritiska na jednu instituciju“.\nZa bojkot Parlamenta je i Savez za Srbiju koji u tom formatu međutim ne postoji u Skupštini\nPahor pred parlamentom Srbije bez prisustva dela opozicije\nOpozicija je međutim već probala i sa aktivizmom. Poslanici Dosta je bilo su više puta u sali širili transparente, lider Dveri Boško Obradović sedeo je u „žutom prsluku“, istom kakav su tih dana nosili demonstranti u Francuskoj, poverenik Narodne stranke za Vojvodinu u pokrajinsku skupštinu je ušao sa nalepnicom "Slobodni mediji, slobodni izbori, slobodne institucije"...\nPotpuno pasivnim bojkotom, znači da bojkotujemo i parlament i izbore i sve živo, mi ćemo time da učinimo veliku uslugu Vučiću: Živković\nIstraživač CRTE Vujo Ilić ističe da je, osim postizanja jedinstvenog stava o budućem delovanju, veoma važno i pitanje kako bi, u slučaju da se odluče na bojkot, izgledao njihov dalji, tada vanistitucionalni rad. Od toga bi zavisio i efekat, odnosno uspeh onoga što traže - promena klime u parlamentu i bolji izborni uslovi - s obzirom da je napuštanje skupštine, kako ističe, veoma rizičan potez.


Problem u isporuci vode sa Poveliča /VIDEO/ - Prnjavorski informativni portal\nProblem u isporuci vode sa Poveliča /VIDEO/\nBy prnjavorski Juni 25, 2017\nGrađani opštine Prnjavor i ovo ljeto kubure sa pitkom vodom. Iako je prošle godine puštena voda sa Poveliča i ove godine dolazi do nestanka. Problem predstavlja nedostatak vode jer rade samo tri bunara ali kako navode u Vodovodu i ishitrenim radovima prilikom puštanja samog sistema. Radovi na otklanjanju problema su u toku a stabilizacija se očekuje u ponedjeljak.\nIako smo prošle godine u Prnjavoru dobili vodu sa izvorišta Povelič, projektu koji je mnogo obećavao, građani i ovo ljeto imaju problem sa vodosnabijevanjem. Već dva dana u jednom dijelu grada kao i u šest mjesnih zajednica sjevernog dijela opštine dolazi do mutnoće ali i nestanka vode. U Vodovodu objašnjavaju da su u funkciji samo tri od pet bunareva koji daju 35 litara u sekundi vode, što sada, za vrijeme povećanja potrošnje, nije dovoljno.\n„Zbog toga je dolazilo do naglog pražnjenja bazena, povuče se vazduh i onda nastaje masnoća u vodi“, kaže vršilac dužnosti direktora KP“Vodovod“ Ljubiša Sibinčić.\nRadnici Vodovoda, kako navodi Sibinčić, danonoćno rade da bi se u funkciju pustio još jedan bunar.\n„Užurbano radimo na priključenju bunara B5 koji daje 10 litara vode u sekundi, što bi za sada bilo dovoljno za trenutne potrebe“, kaže Sibinčić.\nSibinčić podsjeća i na stihijsko priključenje vodovda Poveliča u grad prošle godine, što je takođe jedan od problema, jer isti nije testiran u ljetnom periodu.\n„Vjerovatno da je to bilo u predizborne svrhe. Voda je u grad puštena nekoliko dana prije izbora a nije prošlo ni jedno ljeto kada se najbolje zna koliko je potrebno litara vode u sekundi da bi se podmiri svi potrošači“, ističe Ljubiša Sibinčić.\nSpajanje bunara B5 očekuje se u kasnim popodnevnim časovima, a kako navode u Vodovodu, ukoliko bude sve po planu, stablizacija isporuke vode već u ponedjeljak.\nUpitan kada bi drugi dio grada mogao dobiti pitku vodu sa izvorišta Povelič, Sibinčić navodi da je jedan od uslova da svi bunarevi budu u funkciji, dok je drugi od uslova i možda sada najteži, da se dio vode sa Poveliča sprovede na bazen Cer i da se odatle spusti u drugi dio grada. Problem je taj, kako navodi što još uvijek nisu riješeni svi imovinsko-pravni odnosi, kako bi izvođač radova na autoputu završio svoj dio posla, a to je izgradnja galerije ispod puta i korita rijeke Lišnje.\nTemperatura danas i do 37 stepeni\nPRNJAVORSKI TRG OBASJAN NOVOM LED RASVJETOM /FOTO/


Aselborn: EU treba da prizna palestinsku državu - Vijesti.me\nEU TREBA DA REAGUJE NAKON ŠTO SU SAD PODRŽALE IZRAELSKA NASELJA NA ZAPADNOJ OBALI\nViše od 135 država je već priznalo palestinsku državu, uključujući i nekoliko istočnih evropskih država koje su to učinile prije ulaska u EU Edit\n729 pregleda 0 komentar(a)\nAselborn (Foto: Reuters)\nNada Bogetić 20. novembar 2019, 20:42\nEvropska unija treba da prizna palestinsku državu nakon što su Sjedinjene Države izrazile podršku izraelskim naseljima na okupiranoj Zapadnoj obali, kazao je danas ministar inostranih poslova Luksemburga Žan Aselborn.\nAmerički državni sekretar Majk Pompeo je u saopštenju u ponedjeljak odustao od pozicije da naselja na teritoriji koju je okupirao Izrael „nijesu u skladu sa međunarodnim zakonom”, preinačivši stav koji datira iz vremena administracije Džima Kartera 1978.\nPalestinci tvrde da naselja ugrožavaju njihov cilj osnivanja države na Zapadnoj obali i u Pojasu Gaze, sa Istočnim Jerusalimom kao prijestonicom.\n„Priznavanje Palestine kao države ne bi bilo ni usluga niti blanko ček već prosto priznanje prava palestinskog naroda da imaju državu”, kazao je Aselborn za Rojters. „To ne bi bila mjera protiv Izraela već način da se utre put za dvodržavno rješenje”, kazao je on.\nEU je nakon saopštenja SAD u ponedjeljak ponovila stav da smatra da je gradnja izraelskih naselja na okupiranoj palestinskoj teritorji nezakonita prema međunarodnom pravu.\nEvropski parlament je 2014. usvojio rezoluciju kojom generalno podržava palestinsku državnost. To je bilo kompromis postignut nakon što su poslanici iz lijevog centra tražili da se članicama EU uputi poziv da bezuslovno priznaju Palestinu.\nOd kako su 2014. propali mirovni pregovori, kojima su posredovale SAD, Izrael je nastavio sa gradnjom naselja na teritoriji koju Palestinci žele za svoju državu.\nViše od 135 država je već priznalo palestinsku državu, uključujući i nekoliko istočnih evropskih država koje su to učinile prije ulaska u EU.


Mobilne aplikacije za trčanje | Tech Lifestyle\nPočetna Broj 170 Mobilne aplikacije za trčanje\nMobilne aplikacije za trčanje\nKoju god aplikaciju koristili na svom mobilnom telefonu, svaka će vam pružiti vrlo slične mogućnosti, razlika je samo u tome koliko ste zapravo posvećeni i šta vam je sve važno od dodatnih mogućnosti, kao što su povezivanje sa prijateljima, šerovanje na društvenim mrežama, dodatni razlog za trčanje ili možda još neki sport. Postoji veliki broj fitnes aplikacija i aplikacija za mršavljenje, a mi smo izdvojili nekoliko najboljih za trčanje.\nOva aplikacija pored trčanja može da prati i mnoštvo drugih aktivnosti, među kojima su aerobik, badminton, mačevanje, boks i mnoštvo drugih. Zaista je dobro i korisno što svoju kontrolnu tablu možete podesiti po svojim prioritetima – ako vam je najbitnija brzina možete je staviti na vrh, a potrošnju kalorija, pejs, pređenu distancu i trajanje možete poređati ispod, onako kako vam odgovara.\nPored toga što vam daje pregled ruta, aplikacija vam nudi povezivanje sa prijateljima, šalje vam razne „challenges“, pruža mogućnost korišćenja fitnes testova i kreiranje plana treninga. Istoriju aktivnosti možete pregledati i na računaru, gde takođe možete komentarisati i lajkovati sportske aktivnosti. S obzirom na mogućnosti interakcija sa drugim korisnicima, Endomondo se može smatrati i društvenom mrežom za trčanje ili druge sportove.\nEndomondo možete podesiti tako da vam daje glasovna upozorenja kada vam odgovara, bilo da je to pređen kilometar, istrčanih 5 minuta ili nešto drugo. Aplikacija nudi još mnogo mogućnosti, ukoliko uplatite Premium paket.\nSledeći članakVeliki test fitnes narukvica i satova


Zašto je baš ovaj trenutak odabran za ofanzivu u Libiji | BL Portal\nJedinice Libijske nacionalne armije napustile su teritoriju međunarodnog aerodroma „Tripoli“, a ovaj strateški položaj trenutno kontrolišu grupe odane Vladi nacionalnog jedinstva.\nIako je zvanični predstavnik te vojske Ahmed el Mismari rekao da „ofanziva oružanih snaga pod komandom Halife Haftara na Tripoli nije usmjerena protiv mirovne konferencije“, pojedini analitičari sumnjaju da bi konferencija ipak mogla biti dovedena u pitanje.\n„Pitanje je da li je trenutak koji je Haftar izabrao za ofanzivu samo koincidencija. Sada, naime, zbog ovih ratnih operacija, ta mirovna konferencija propada“, ocjenjuje novinar i spoljnopolitički analitičar Miroslav Lazanski.\nU prilog tome da je neizvjesno kako će se ofanziva generala Haftara okončati govori i činjenica da je on od Bengazija, odakle je krenuo, pa do Tripolija „razvukao“ svoje, pa mu provladine snage dolaze i sa leđa, iz Misurate, te je prinuđen da se brani sa svih strana.\nMeđutim, prema ocjenama nekih analitičara, to ipak ne znači da je spriječen u konačnici ofanzive, iako se možda pribojava i neke intervencije zapadnih sila koje podržavaju provladine snage u Tripoliju.\nČinjenica je da je aerodrom „Tripoli“ u dometu artiljerije Haftarovih snaga, te on može da ga napadne ako mu je stalo da ga onesposobi za slijetanje bilo kakvih drugih aviona. Sa druge strane, avioni premijera Saradža ne poleću sa civilnog aerodroma, već sa vojnog, koji je vrlo blizu ovom u Tripoliju.\nNajveći problem Libije je u tome što je to zemlja bez jake centralne vlasti. Naime, još od svrgavanja i ubistva Muamera el Gadafija 2011. godine u Libiji vlada dvovlašće — na istoku zasjeda izabrani parlament sa Haftarom na čelu, a u Tripoliju na zapadu upravlja vlada nacionalnog jedinstva Fajeza Saradža. Dok Haftar ima podršku Egipta i Katara, Saradž ima podršku „muslimanske braće“ — protivnika Egipta, kao i Ujedinjenih Arapskih Emirata, koji su sa Katarom u sukobu.


Buđenje! Evo kako da se brzo razbudite | Stil\nBuđenje! Evo kako da se brzo razbudite | MONDOBA\n21. June, 08:32\nBuđenje! Evo kako da se brzo razbudite 0 Podijeli Podijeli na facebook Podijeli na twitter Podijeli na viber Pošalji na mail\n15.11.2014. / 17:01 16.11.2014. / 09:58\nBuđenje! Evo kako da se brzo razbudite\nAutor mondo.rs 15.11.2014. / 17:01 16.11.2014. / 09:58\nMnogi kažu da ne mogu da zamisle jutro bez kafe, ali postoji nekoliko super načina da se razbudite i bez kofeinske doze.\nLezite na leđa, a šake stavite ispod zadnjice. Grudi i ramena izbacite što više možete prema gore, kako biste lagano istegli leđa. Jutarnja gimnastika je super, ali ako niste baš za to, ova vežba će brzo stimulisati celo telo.\nNavalite na voće\nJabuke sadrže prirodni šećer i karbohidrate koji će stabilizovati nivo šećera u krvi i dati telu neophodnu energiju da započnete dan. Drugo voće, kao na primer banane i pomorandže imaju isti efekat. U kombinaciji sa voćem dobro je uneti proteine, kako biste duže imali osećaj sitosti.\nJoš jedan način da se razbudite je da izađete u jutarnju šetnju - svež, jutarnji vazduh umanjuje posledice stresa, a jutarnje sunce, ako ga ima, popraviće vam raspoloženje.\nMalo hladnija voda - samo pazite da ne bude baš previše hladna jer ne želite da se prehladite - pomoći će vam da se za "sekund" razbudite. Ako vam je hladan tuš previše za jutro, umijte se hladnom vodom, to će imati slične efekte.\nIsto kao i tuširanje ili umivanje, čaša hladne vode podići će nivo adrenalina u telu i ubrzati protok krvi do mozga, zbog čega ćete se brže razbuditi.\nNapravite listu "jutarnje muzike"\nIzdvojite nekoliko svojih omiljenih pesama i pustite ih ujutru kada ustanete - sigurno će vam pomoći da novi dan započnete raspoloženiji.


Različiti Lenovo blizanci | PC Press\nRazličiti Lenovo blizanci\n28. avgust 2015. 10. april 2017. PC Press\nDva Lenovo tableta iz TAB 2 A7 serije izgledaju sasvim slično, ali se razlikuju u podršci za 3G mrežu i nekim sitnicama koje su se skrile „ispod haube“.\nMobilni telefoni približili su se veličinom ekrana tabletima, ali tableti i dalje napreduju – Lenovo je izbacio dva tableta iz TAB 2 A7 porodice koji se razlikuju tek po kojoj sitnici. A pošto je poznato da sitnice život znače, svako će moći da izabere šta mu više odgovara…\nLenovo TAB 2 A7‑30HC i Lenovo TAB 2 A7‑10F isti su na prvi pogled, ali ako ih stavite jednog pored drugog, počeće da izlaze na videlo te sitne razlike. Najpre dimenzije: oba modela imaju identičan IPS LCD ekran dijagonale 7“ i rezolucije 600×1024 piksela, ali je 30HC neznatno veći i tanji. Dva milimetra nisu puno, ali doprinela su taman toliko da veći A7‑30HC deluje elegantnije, uz drugačiji izgled gornje strane oko zvučnika.\nNajveća razlika između dva modela jeste to što 30HC ima slot za SIM karticu i samim tim podržava 3G mrežu, dok je 10F ograničen na WiFi. 3G modelom, koji je očekivano nešto skuplji, možete razgovarati kao telefonom, s tim što je razgovor znatno udobniji ako koristite dadatne slušalice i mikrofon. Zato je i slot sa bočne strane drugačiji jer jedan treba da primi samo eksternu microSD karticu, a drugi i SIM karticu.\nVeći 3G model ima zadnju kameru rezolucije 2 Mp s mogućnošću snimanja 720p video‑zapisa, doduše samo po dnevnom svetlu jer je blic izostao. Nešto skromniji blizanac nema zadnju kameru, već se oslanja isključivo na prednju VGA, rezolucije 640×480 piksela što je dovoljno za skroman selfi i video‑poziv. Na kraju nabrajanja razlika dolazimo i do one najmanje očigledne: oba Lenovo tableta koriste Mediatek procesor sa četiri jezgra na 1,3 gigaherca, ali sami čipovi su različiti, iako to ne dovodi do nečega što bi korisnik primetio.\nSpisak priloženih aplikacija je jednak, uz nekoliko dodataka koji se tiču 3G mreže na 30HC. Ostalo je isto, čak i FM radio za koji se očekivalo da će izostati kod 10F. Operativni sistem je Android 4.4 KitKat i omogućava vam lako rukovanje dok ste, recimo, u autobusu ili avionu i želite da pogledate omiljen film. Dolby Audio, će vam omogućiti da uživate u čistijem i prirodnijem zvuku.\nUgrađene su Lenovo DOit aplikacije, tačnije nova DOit serija aplikacija koja omogućava da i vi i vaš uređaj obavite više zadataka, uključujući deljenje podataka s drugim Android uređajima bez obavezne mreže, te sprečavanja virusa i zlonamernog softvera i pravljenja rezervne kopije. Kada je reč o aplikacijama, IPS ekran od 7“ dozvoljava sasvim dobar multitasking, dok se pomenuti procesor s podrškom 1 GB RAM memorije brine da ni pri zahtevnim upitima i igranju igrica nema zastoja i „seckanja“.\nLenovo TAB 2 A7-10 Lenovo TAB 2 A7-30\nEkran 7” 600×1024, IPS LCD\nProcesor Mediatek MT8127M 1.3 GHz quad-core Mediatek MT8382M 1.3 GHz quad-core\nMemorija 1 GB RAM, 8 GB flash + microSD\nKomunikacija WiFi 802.11 b/g/n, MicroUSB, BT 4.0 WiFi 802.11 b/g/n, MicroUSB, BT 4.0, 3G (mikro SIM)\nKamera Web kamera 0.3 Mp, foto 640×480 piksela 2 Mp, foto 1600×1200 piksela, video 720p; Web kamera 0.3 Mp, foto 640×480 piksela\nDimenzije i masa 189×105×9,3 mm; 269g 191×105×8,9 mm; 269 g\nCena 11.000 RSD 14.000 RSD\nTagovi: jeftini tableti, Lenovo TAB 2 A7-10, Lenovo TAB 2 A7-30, lenovo tableti\n← Šta je novo na WhatsApp-u?\n10 popularnih programskih jezika koji vam otvaraju sva vrata →


Pažin u Beogradu insistirao da Svetozar Marović bude izručen Crnoj Gori\nSASTAO SE SA MINISTARKOM PRAVDE SRBIJE\n"Ne smijemo dozvoliti da bilo koji pojedinačni slučaj dovede u pitanje druge pozitivne rezultate u ovoj oblasti", istakao je Pažin\n21106 pregleda\t27 komentar(a)\nPažin i Kuburović, Foto: Vlada Crne Gore\n05.11.2019. 16:09h Ažurirano: 05.11.2019. 15:45h\nPotpredsjednik Vlade i ministar pravde Zoran Pažin insistirao je danas tokom bilateralnog sastanka sa ministarkom pravde Srbije Nelom Kuburović u Beogradu da Svetozar Marović bude izručen Crnoj Gori radi odsluženja zatvorske kazne na koju je pravosnažno osuđen, saopšteno je iz Vlade Crne Gore.\nPažin je kazao da iako dva ministarstva u mnogim oblastima imaju blisku i kvalitetnu saradnju, izručenje lica koja su okrivljena ili osuđena za teška krivična djela, posebno u oblasti borbe protiv korupcije i organizovanog kriminala, treba da bude samo dodatna potvrda čvrstih partnerskih odnosa.\n"Ne smijemo dozvoliti da bilo koji pojedinačni slučaj dovede u pitanje druge pozitivne rezultate u ovoj oblasti", istakao je Pažin.\nU saopštenju se navodi da je Pažin podsjetio Kuburović na molbu Crne Gore za izručenje pravosnažn osuđenog Marovića, upućenu nadležnim organima Srbije u aprilu 2019. godine, u pogledu koje Crna Gora do sada nije dobila nikakvu povratnu informaciju.\n"I prije podnošenja molbe za izručenje, samim raspisivanjem međunarodne Interpolove potjernice za Svetozarom Marovićem već dvije i po godine ispunjeni su svi pravni preduslovi da on bude lišen slobode u Srbiji u cilju njegovog izručenja Crnoj Gori", ukazao je Pažin.\nCrna Gora i SrbijaSvetozar MarovićNela KuburovićZoran Pažin\n27.09. 10:19 h\t95\t71783\n27.09. 06:15 h\t256\t56035\n26.09. 16:29 h\t93\t47731\n26.09. 17:24 h\t267\t38222\n26.09. 20:09 h\t1174\t36252\t6


Radni sastanak sudija iz bivše Jugoslavije i ICTY-a o radu na slučajevima ratnih zločina u organizaciji OSCE/ODHIR projekta | OSCE\nPočetna Novosti Vijesti i saopštenja za javnost Radni sastanak sudija iz bivše Jugoslavije i ICTY-a o radu na slučajevima ratnih zločina u organizaciji OSCE/ODHIR projekta\nRadni sastanak sudija iz bivše Jugoslavije i ICTY-a o radu na slučajevima ratnih zločina u organizaciji OSCE/ODHIR projekta\nBEČIĆI, CRNA GORA 27.6.2011. – Sudije međunarodnog krivičnog suda za ratne zločine počinjene u bivšoj Jugoslaviji i njihove kolege iz regije idržali su danas radni sastank u Bečićima, gdje su razgovarali su o radu na slučajevima ratnih zločina.\nOvaj radni sastanak je jedan u nizu, koje organizuje projekat „Pravda i ratni zločini“ koji finansira EU pod vodstvom OSCE/ODIHR-a, a u saradnji sa ICTY i UN Institutom za i istraživanje kriminaliteta i pravde (UNICRI). Cilj projekta je unapređenje kapaciteta pripadnika pravne profesije iz regije koji rade na procesuiranju ratnih zločina, gdje se radi o složenim predmetima.\n23 sudije, iz sudova Bosne i Hercegovine, Hrvatske, Crne Gore, Srbije i bivše jugoslovenske republike Makedonije su učestvovali na sastanku sa sudijama Faustom Pocarom i Bakone Justice Molotom iz ICTY-a.\nPredsjednica Vrhovnog suda Crne Gore sudija Vesna Medenica je u svom uvodnom izlaganju izjavila:”ICTY će uskoro završiti sa svojim poslom. Domaći sudovi iz bivše Jugoslacije aktivno učestvuju u završnoj strategiji ICTY-.a, i nastavljaju sa rad Tribunala procesuiranjem preostalih slučajeva ratnih zločina. Domaći sudovi će biti u mogućnosti da koriste institucionalno znanje i stručnost koju ima Tribunal.”\n"Završetak rada na slučajevima ratnih zločina jeste važan dio pravde u treanziciji, za izgradnju demokratije i uspostavljanje tranjnog pomirenja. Pomirenje je bilo jedan od osnovnih principaza ondašnju Evropsku komisiju poslije drugogo svjetskog rata. To jeb iintegralan dio procesa stabilizacije i pridruživanja između EU i zapadnog Balkana.” – izjavio je ambasador Leopol Maurer, šef delegacije Evropske Unije u Crnoj Gori.\nKomentarišući sastanak sudija Bakone Justice Moloto iz ICTY-a je rekao: “ Razmjena ideja i iskustva imeđu profesionalaca ICTY-a i naših kolega u region je dio zaostavštine Tribunala, koja je usmjerena prema jačanju jurisdikcija u region kako bi im omogućili da nastave sa važnim radom na prosecuiranju slučajeva raznih zločina, jednom kad se Tribunal zatvori.”\nŠef OSCE Misije u Crnoj Gori, ambasador Šarunas Adomavičius, izjavio je: „Ovaj događaj je komplimentaran radu OSCE Misije na jačanju i promociji regionalne saradnje pravosuđa na slučajevima ratnih zločina. Ovakvi dijalozi na profesionalnom nivou između sudija je od vitalnog značaja u potrazi za pravdom i slovom zakona.“\nICTY sudije su održale slične regionalne sastanke sudije u Beogradu, Sarajevu i Zagrebu od septembra 2010. Ovakve razmjene iskustava će da se nastave u regiji u sljedećim mjesecima. Sljedeći sastanak sudija je planiran u Sarajevu u septembru 2011.\n„Pravda i ratni zločini“ je projekt vrijedan 4 miliona eura koji finansira Evropska unija, a provodi Kancelarija OESC-a za demokratske institucije i ljudska prava (ODIHR) u partnerstvu sa ICTY, Međuregionalnim institutom Ujedinjenih nacija za istraživanje kriminaliteta i pravde (UNICRI) i misijama OSCE-a u regiji.\nZa više informacija o projektu molimo vas da konktaktirate Sanelu Tunović, službenicu za odnose sa javnosti na ++387 61 483 459 ili ++387 61 539 535 ili wcjp@odihr.pl.


Lov na somalijske pirate • MAXtv\nPriča o obračunu snajperskih američkih mornaričkih vojnika sa somalijskim piratima\nKad su somalijski pirati napali američki teretni brod Maersk Alabama, incident se brzo našao na naslovnim stranicama svih medija. Ali kad su pirati oteli brod, oteli američkog kapetana i zatražili otkup, ispostavilo se da su pretjerali.\nBijela kuća je naredila momentalnu akciju i akciju spašavanja u kojoj su likvidirana četiri pirata, dok je kapetan Philips preživio. Zvuči kao nemoguća misija?\nIpak, to je samo jedan rutinski dan na poslu za specijalce američke mornarice. Mornarički vojnici obučavaju se upravo za takve akcije – lociranje i likvidiranje terorista širom svijeta. Ti vojnici su elita američke vojske, a njihov identitet nikad ne može biti otkriven.


Manga sa Prevodom Mange Shounen\nManga Romansa Shounen Skolski Zivot Sport\nMizuoka je probao da se usunja u skolski bazen nakon sto se skola zatvorila, ali ga je Hino, njegova skolska drugarica uhvatila! Hino je odlucila da nikome ne kaze za to, ako joj Mizuoka bude drzao casove plivanja. Mizuoka pristaje, i vremenom pocinje da se zaljubljuje u Hino.\nAkcija Avantura Horor Manga Sci-Fi Shounen\nChris Redfield i Jill Valentine stizu u udaljeno Rusko selo kako bi proverili da li je glasina da je vuk inficiran T-virusom napao seljane tacna. Nedugo nakon toga njih dvoje se nalaze u sred okrsaja sa seljanima koji su se pretvorili u zombije.\nAkcija Drama Manga Natprirodno Sci-Fi Shounen Tragedija\nDragon Ball-Episode Of Bardock\nDragon Ball: Episode of Bardock je manga od 3 chaptera kreirana od strane Ooishi Naho-a i bazirana je na video igri “Dragon Ball Heroes”. Sadrzi spin-off scenario koji se odvija posle desavanja TV specijala “Dragon Ball Z: Bardock – The Father of Goku”, u kom Bardock prezivljava sukob sa Friezom i postaje Super Sajanac. …


DOSIJE ISLJEDNIK (22): Katnićevi tajni kanali (dez)informacija – Portal Luca\nDOSIJE ISLJEDNIK (22): Katnićevi tajni kanali (dez)informacija\nPORUČENI TEKSTOVI O HAPŠENJU BEĆIROVIĆA: DA LI JE UREDNIŠTVO DANA SMOGLO SNAGE DA SE ODUPRE ISLJKEDNIKU MILIVOJU? (10.06.2020)\nZa ime glavnog specijalnog tužioca Milivoja Katnića vezuju se brojne malverzacije, zloupotreba položaja i resursa SDT-a, uz ispoljavanje neviđenog stepena bahatosti iza kojeg se krije ogromna rupa u pravnom znanju, a za svoje opskurne radnje i obračun sa ličnim neprijateljima, obilato je koristio medije, prije svih dnevne novine Dan, Vijesti i Pobjedu.\nOvakav metod djelovanja na svojoj koži najbolje je osjetio biznismen Zoran Bećirović. On je danima nakon što je nezakonito uhapšen zbog nepostojećeg krivičnog djela bio predmet orkestrirane tužilačko-medijske hajke predvođene, kako se sumnja, glavnim specijalnim tužiocem Milivojem Katnićem, koji je Danu, Vijestima i Novoj Pobjedi puštao “pouzdane informacije” o Bećirovićevom slučaju.\nU ovom progonu su po principu organizovane grupe učestvovali Specijalno državno tužilaštvo na čelu sa Katnićem i tri dnevna lista koja su bezpogovorno danima na naslovnim stranama objavljivali bombastične tekstove zasnovane na lažnim informacijama.\nAdvokat Branko Čolović koji zastupa Bećirovića uputio je prije tri sedmice dnevnim novinama „Vijesti“, “Dan” i “Nova Pobjeda” zahtjev za uklanjanje tekstova o nezakonitom hapšenju Bećirovića sa internet portala, u cilju uklanjanja opasnosti od daljeg nastupanja štete zbog povrede prava ličnosti.\nKako smo ranije pisali, na zahtjev advokata Čolovića za sad je odgovorila samo redakcija dnevne novine Dan koja je pristala da ukloni sporne sadržaje koji se odnose na izvještavanje o podnošenju optužnog predloga.\nPortal Aktuelno kontaktirao je advokata Čolovića koji nas je informisao da je za sada, samo dnevna novina Dan uklonila sve sporne tekstove vezane za hapšenje Bećirovića.\nProvjerom internet linkova na kojima su se nekad nalazili tekstovi Dana zasnovani na lažnim informacijama o hapšenju Bećirovića, uvideli smo da su svi tekstovi uklonjeni, čime je uredništvo ove dnevne novine ispoštovalo svoje zakonske i etičke obaveze.\nPitanje koje ovdje treba postaviti je da li uredništvo i vlasnička struktura ovog dnevnog lista na čelu sa Mladenom Milutinovićem i Nikolom Markovićem, odlučila da se konačno usprotivi ucjenama i zastrašivanju koje trpe od tužioca Katnića, o kojima smo ranije pisali.\nZamjenik glavnog i odgovornog urednika Dana Nikola Marković: Da li je rekao istorijsko NE Katniću?\nKada su u pitanju ostali pamfleti za medijsko blaćenje nesitomišljenika u službi isljednika Katnića – dnevne novine Vijesti i Nova Pobjeda, kako nam je kazao advokat Čolović, od njih još nije dobio nikakav odgovor na podnijeti zahtjev.\n“Nova Pobjeda i Vijesti nijesu odgovorili na zahtjev, stoga ćemo ponovo tražiti da objave informaciju o odbijanju optužbe i da uklone sa portala sadržaje koji se tiču nezakonitog hapšenja i optuženja Bećirovića. Takođe će biti obavješteni da je Dan postupio po našem zahtjevu, a ako oni ne postupe bićemo prinuđeni da se obratimo sudu”, rekao je Čolović.\nDirektor i glavni i odgovorni urednik Nove Pobjede Draško Đuranović: Da li je strah razlog za profesionalno posrnuće nekad dobrog novinara?\nOčigledno je da su u ovom slučaju Nova Pobjeda i Vijesti odlučile za taktiku ćutanja i zakopavanja glave u pijesak, pa misle da će im sve biti oprošteno ako ćute pred silnim malverzacijama i lažima koje su objavljivali služeći sebičnim ciljevima vrha SDT-a. Međutim, kako se da zaključiti iz riječi advokata Čolovića, Novu Pobjedu i Vijesti, ukoliko ne uklone informacije, čeka sudski proces na kom će morati da objasne niz za njih veoma delikatnih pitanja:\n– Da li su znali da objavljuju lažne informacije o hapšenju i salsaušavanju Bećirovića?\n– Da li je vlasnička struktura Vijesti bila ucijenjena od strane Katnića da objavljuje svaku inforomaciju koju dobiju od SDT?\n– Da li su Nova Pobjeda i Vijesti u strahu od glavnog specijalnog tužica Milivoja Katnića?\nKATNIĆEVI TAJNI KANALI: DA LI JE ETIČKA KOMISIJA DOBIJALA INFORMACIJE IZ ISTIH IZVORA KAO MEDIJSKI POSLUŠNICI? (11.06.2020)\nGlavni specijalni tužilac Milivoje Katnić, kako portal Aktuelno piše u seriji tekstova već skoro mjesec i po, ne birajući sredstva, zloupotrebljavao je položaj, resurse SDT-a i medije za obračun sa neistomišljenicima, dok su mu mediji služili za promociju, javno pendrečenje neistomišljenika ali, kako se sumnja, i za obavljenje prljavih poslova za koje nije mogao da angažuje članove Specijalnog policijskog tima.\nIako Katnića za reizbor “preporučuju” brojne zloupotrebe, drzništvo, konfuzni i nerazumljivi javni nastupi i impozantno ispoljavanje pravnog neznanja, fabrikovana “afera Delta” je najeksplicitniji primjer kako radi tužilačko-medijska sprega za blaćenje i kompromitaciju sa kojom je, kako se sumnja, glavni specijalni tužilac debelo povezan.\nU posljednjih nekoliko tekstova bavili smo se radom Komisije za Etički kodeks tužilaca koja je direktno povezana sa fabrikovanom “aferom Delta”. Nakon ove fabrikovane afere Komisija za Etički kodeks državnih tužilaca, umjesto da je stala u zaštitu svog kolege Miloša Šoškića koji je u ovom slučaju bio meta, konstatovala je da je “Šoškić povrijedio etički kodeks tužilaca jer se u javnosti nalazio sa biznismenom Zoranom Bećirovićem”.\nPortal Aktuelno poslao je niz pitanja Komisiji još prije mjesec, ali ni do danas nijesmo dobili odgovor. Između ostalog pitali smo – da li su izvršili uvid u spise predmeta Osnovnog državnog tužilastva u postupku protiv Bećirovića i da li će ih izvršiti?\nTakođe smo ostali uskraćeni za odgovor na pitanja – da li će Etička komisija preispitati svoju odluku vezano za tužioca Šoškića nakon što su Osnovni i Viši sud odbacili optužni predlog protiv Bećirovića, i da li je Komisija prekršila pretpostavku nevinosti u odnosu na Zorana Bećirovića?\nBez obzira što od tužilačkih organa nailazimo na zid ćutanja, portal Aktuelno nastavio je da postavlja pitanja, pa smo tako upitali Etičku komisiju i Tužilački savjet:\nOd koga je došla informacija da je biznismen Zoran Bećirović saslušavan u Osnovnom državnom tužilaštvu u Podgorici nakon hapšenja 28. novembra 2019. godine?\nS obzirom da nijesu odgovorili na pitanje vezano za izvor informacije o tužilaštvu u kojem je saslušan Bećirović, uredništvo portala Aktuelno opet je prinuđeno da na osnovu nezvaničnih, ali pouzdanih informacija rekonstruiše postupanje tužilačkih organa.\nPrema našim informacijama, članovi Etičke komisije bivši v.d. vrhovnog državnog tužioca Veselin Vučković, bivša vrhovna državna tužiteljka Ranka Čarapić i tužiteljka Radmila Ćuković, su dobili informacije iz “pouzdanih izvora iz SDT-a” da je Bećirović saslušan u ODT-u i nijesu smjeli da postavljaju pitanja niti im je palo na pemt da sumnjaju u njih isto kao što to nijesu smjeli da rade mediji koji su uslužbi SDT-a.\nRanka Čarapić: Kralj Nikola ukro vola i pobjego preko mora, Budo neće sa Kneževićem do Londona, jer čuva ga Ranka i Katnićeva tužilačka Crna Gora\nS obzirom da je u Etičkoj komisiji bivša vrhovna državna tužiteljka Ranka Čarapić, ne treba da čudi što ova komisija nije pokušala temeljnije da razjasni sve okolnosti prije donošenja konačne odluke vezano za slučaj njihovog kolege Šoškića.\nČarapić je dok je bila na čelu VDT-a bila poznata po rečenici koju je voljela da izgovara – “nema dovoljno dokaza za pokretanje postupka”, kojom se završavao gotovo svaki veći slučaj koji je došao do ove institucije za vrijeme njenog mandata. Treba takođe podsjetiti da je suprug bivše vrhovne državne tužiteljke Budo Čarapić dovođen u vezu sa odbjeglim biznismenom Duškom Kneževićem, ali i da je firma njenog sina Mirka po hitnom postupku dobila ugovor za nabavku opreme za kuhinju i vešeraj u Kliničkom centru Crne Gore (KCCG), vrijednu 300.000 eura.\nKada je Čarapićkoj istekao mandat 2013. godine, iako se očekivalo brzo otvaranje poglavlja 23 i 24 sa EU, koja se tiču borbe protiv organizovanog kriminala i korupcije, Vrhovno državno tužilaštvo nije imalo ni vršioca dužnosti. Čarapić je tada, uradila jedinu logičnu stvar koji bi svaki čelnik VDT-a na svijetu uradio – otišla je na godišnji odmor i ostavila je Skupštini i kolegama u tužilaštvu da se bakću oko v.d. stanja u toj instituciji.\nVeselin Vučković: Muko moja pređi na drugoga…\nNjen sadašnji kolega u Etičkoj komisiji Veselin Vučković preuzeo je tada poziciju v.d. vrhovnog državnog tužioca ali se ni on nije proslavio, jer se po njegovim javnim nastupima stekao utisak da želi samo da što prije otalja posao i prepusti funkciju nekom drugom. A ostaće upamćeno da je izajva koju je najčešće davao medijima glasila – “Potrebno je što prije izabrati VDT”.\nStoga i ne treba da čudi ovakvo ponašanje Etičke komisije tužilaštva koja je donijela odluku da ukori svog kolegu Šoškića, umjesto da ga zaštiti od medijske hajke orkestrirane, kako se sumnja, od određenih krugova iz vrha SDT-a.


Prvi korejski super automobil: Spirra | Auto Vesti | Automobilizam\nPrvi korejski super automobil: Spirra\nNakon Španije i Danske i Južna Koreja prolazi malo duži i nimalo jednostavan proces predstavljanja prvog super automobila. Neki od analitičara tumače predstavljanje prvog super automobila kao dokaz tehnološkog napretka i želje da se demonstrira da “i oni to mogu”.\nKupac iz Holandije već je naručio 145 primeraka, koji će biti isporučeni u naredne 3 godine, ali je početak posla bio odložen zbog sporog procesa dobijanja sertifikata za prodaju u Evropi. Čak je i nakon predstavljanja početkom godine na domaćem tržištu vladalo dosta skepse prema ovom automobilu.\nSpirra je skrenula pažnju i američkom kanalu CNN, koji je poklonio dužnu pažnju ovom automobilu. Spirra je proizvod kompanije Oullim Motors. Šasija je izrađena od ugljeničnih vlakana što je obezbedilo jako malu težinu automobila, od 1100 do 1200 kg u zavisnosti od motora i opreme.\nSpirra će biti ponuđena u tri verzije od kojih je najatraktivnija ona sa 500 KS. Centralno postavljen motor V6 konfiguracije ima zapreminu 2,7 litara, a poreklom je iz Hyundai modela Tiburon. Sa asistencijom kompresora razvija 400 KS, a sa turbo punjačem čitavih 500 KS. Snage se prenosi putem 6-stepene manuelne transmisije Aichi (Japan).\nSpirra S model sa Eaton kompresorom ima 400 KS i težinu od 1,1 tone što joj omogućava da ubrza do 100 km/sat za 4,8 sekundi. Snažnija verzija sa 500 KS stiže do 100 km/sat za 3,7 sekundi.\nNa zvaničnom sajtu imate tehničke podatke, koji barem kada je u pitanju najsnažnija verzija nisu ažurirani ili dosledni u odnosu na izjave zvaničnika kompanije.\na zaustavljanje su zaduženi Brembo kočioni diskovi dimenzija 355mm napred i 350mm pozadi.\nJapanski CarShow TV magazin – predstavljanje\nOstali snimci (uključujući CNN)\nNissan GT-R je super-automobil godine Nissan GT-R je proglašen za svetski automobil godine kada su...


Livnica čelika Tuzla: Čeka ih posao od 5 miliona KM, od februara svi radnici na poslu – TuzlaInfo.ba\nLivnica čelika Tuzla: Čeka ih posao od 5 miliona KM, od februara svi radnici na poslu\n17/01/2015 | 13:53\nIz tuzlanskih preduzeća jučer su konačno počele pristizati optimistične vijesti. Naime, od polovine februara ove godine Livnica čelika Tuzla bi ponovo mogla pokrenuti proizvodnju. Tako je jučer izjavio Ševal Begić, direktor Livnice, napominjući da je u utorak počeo servis i remont opreme i uređaja u ovom preduzeću – piše Oslobođenje.\nSada smo u situaciji da možemo sa sto posto vjerovatnoće garantovati da će Livnica čelika uskoro krenuti sa proizvodnjom. Dogovorili smo da firma koja je u vlasništvu Miroslava Mikića iz Banje Luke, na odgodu plaćanja, uradi kompletan servis i remont uređaja i da dovede Livincu u stanje u kojem će početi proizvodnja, kazao je Begić, te dodao da Livnica ima trenutno dosta naloga na čekanju, a spominje se cifra od pet i po miliona maraka.\n“Livnica je u dosta lošem stanju. Imamo naručenih poslova. Prije nekoliko dana dobili smo tender u Termoelektrani Kakanj. To je tačno, imamo naručene poslove, ali samo treba Livnicu dovesti u stanje za proizvodnju”, kazao je Begić, navodeći da će za pokretanje proizvodnje biti potrebno od 20 do 25 dana.\n“Najviše vremena će se izgubiti na čekanju dijelova, koje trebamo naručiti iz inostranstva. Da su ti dijelovi tu, bilo bi sve gotovo za nekoliko dana”, kazao je Begić, napominjući da bi svi radnici od februara trebali biti uposleni.\nDirektor je optimističan i kada je u pitanju proizvodnja. “Godišnje bi Livnica trebala da proizvede oko 4.000 tona i sa 150 uposlenika. Kada stvari krenu u pozitivnom smjeru, a krenut će, nama će trebati najmanje 30 proizvodnih radnika u vrlo dogledno vrijeme”, kazao je Begić, kojeg smo pitali i koliko će preduzeću predstavljati problem suđenje pred Općinskom sudom, koje se odnosi na potraživanja i dugovanja u Livnici.\n“Dobili smo pravnu pomoć od većinskog vlasnika – Vlade i Skupštine Kantona. Bez obzira na odluku Suda, vrijeme će učiniti svoje. Livnica će u svakoj varijanti raditi još dugo. Livnica čelika će raditi ovdje sve do momenta dok se ne obezbijede uslovi za efikasnu dislokaciju. Samo znam da Livnica neće biti oštećena”, kazao je Begić.\nInače, Livnica čelika Tuzla se posljednjih godina nalazi u teškoj situaciji, kao i brojna druga preduzeća u Tuzli. Svoja prava 111 radnika svakodnevno traži na ulici, zahtijevajući od nadležnih da pokrenu proizvodnju, povežu staž i isplate zaostale plate.\nBegić je jučer kazao da je zadatak Vlade, kao većinskog vlasnika, da obezbijedi protočan žiro-račun, kako bi Livnica normalno funkcionisala. “I da se otvaranjem tog računa, malverzacije, krađe i lopovluci svedu na minimum”, dodao je Begić.


Najava: RK "Velež" Mostar - RK "Željezničar" Sarajevo\nU okviru 9. kola Prve rukometne lige jug, rukometaši Veleža će ugostiti ekipu Željezničara. Ovaj meč će sigurno ponijeti epitet derbija s obzirom da je Željezničar bolje plasiran od rukometaša Veleža nakon 8 kola, dok je Velež u svojoj dvorani samo jednom ove sezone izgubio bodove.\nSolari u seriji pobjeda: ORK Tuzla u lukavačkoj triler završnici ostao bez boda!\nSolari su pobjedom u Mejdanom nad ekipom Krajine (24:20) definitivno uhvatili priključak za vodećim Maglajem i sada sa tri boda zaostatka isčekuju kiks lidera u narednim kolima.\nSolari dočekuju Jajce, Jarčevi na noge lideru!\nŠesto kolo Prve federalne lige rukometaša donosi niz zanimljivih duela, a obaa tuzlanska predstavnika igraju utakmice s vodećim ekipama.\nTravnik i Jedinstvo igrali u dvorani bez grijanja\nRukometašice ŽRK Jedinstvo iz Tuzle ostavarile su pobjedu u okviru Prve lige Federacije BiH. Izabranice Zvezdana Tomića bile su bolje od Travnika sa 23:22.\nU subotu derbi protiv Borca, SVI NA TRIBINE!\nVogošćani nakon ubijedljive pobjede protiv Ljubuškog 35:51, na svom terenu dočekuju glavnog konkurenta za ulazak u Premijer ligu. Gosti iz Travnika imaju jedan poraz kao i Vogošća, ova utakmica će biti jedna od odlučujućih za jesenjeg prvaka.\nVogošćani bolji od Izviđaća II\nVogošćani sinoć u Ljubuškom su očitali lekiciju prvoplasiranom Izviđaču II, pobjedivši 35:51. Utakmicu su započeli igrači koji dobiju manju minutažu dobro su otvorili susret prvih pet minuta, i nakon toga čudnim sudijskim odlukama domaćini bježe na tri gola prednosti.\nŽeljezničar slavio u Stocu\nNakon dva uzstopna poraza RK Željezničar je danas u Stocu pobijedio RK Iskru sa deset razlike.Konačan rezultat je bio 22:32 u korist gostiju iz Sarajeva.\nNajava djevojke : Čelik Junior - ŽRK Kiseljak\nDa li će Travnik ponovo biti grad rukometa?\nLabudice i Hadžićanke ponovo odmjeravaju snage\nNakon tri kola: Solari i Jarčevi na -3 boda za liderima prvenstva


Engleski za decu - Škola engleskog jezika NS Pro Group\nApril 30, 2017 Bojan Stanojevic\nEngleski za decu predškolskog uzrasta\nEngleski za decu NS Pro Group je škola stranih jezika za decu osnovno-školskog i srednje-školskog uzrasta. Kursevi za decu primereni su tempu njihovog linvističkog razvoja, kao i aktuelnim interesovanjima na ovom uzrastu.\nKurs engleski jezika za decu u našoj školi stranih jezika održava se tokom cele školske godine. Svaki kurs usklađen je sa nastavnim planom i programom u redovnom školstvu.\nSadržaji ovih kurseva su edukativnog karaktera, a teme raznovrsne i zanimljive.\nPrvi upisni rok za nastavu engleskog jezika za decu je u junu mesecu, i traje do septembra tekuće godine.\nPriključivanje grupama moguće je i kasnije, na osnovu procene profesora o nivou znanja deteta.\nNastava prati školsku godinu i završava se polovinom juna, dok je početak rezervisan za prvi deo septembra.\n72 školska časa, dinamikom od dva školska časa nedeljno.\nLiteratura savremenih izdavača je usklađena sa interesovanjima dece i njihovim uzrasnim karakteristikama, pa samim tim, direktno utiče i na ocenu u školi, podstičući ih da savladaju više nego što je to predviđeno školskim programom. Ideja je da se kod dece ovog uzrasta razvoj vuče unapred, te se iz tog razloga u radu koristi literatura koja je zahtevnija od klasične za dati uzrast.\nUčenje engleskog jezika od predškolskog uzrasta do srednje škole, odvija se tako da deca već na uzrastu od 14-15 godina dostižu nivo znanja FCE (Cambridge First Certificate in English), koji je prvi u nizu visokih sertifikata prema CEF standardu i otvaraju sebi put za dalje ozbiljno usavršavanje engleskog jezika.\nNastavni plan i program prate školski nastavni plan ali uz zahtevniju literaturu uodnosu na klasičnu za dati uzrast.\nKurs engleski jezik za decu pored klasičnog načina, pohađaju se i u vidu individualne i grupne nastave prema školskoj literaturi.\nNa kraju školske godine u svakoj poslovnoj jedinici naše škole održavaju se završne priredbe sa dodelom sertifikata. Roditelji i svi drugi gosti tada mogu steći uvid u znanja koja su deca tokom kursa stekla.\nNs Pro Group nudi kurseve govornog engleskog jezika za decu školskog uzrasta. Metod za učenje je brz, zabavan i muzikalan. Cilj programa je da deca engleski jezik uče sa lakoćom i sigurnošću.\ngovorni engleski za decu sa mogućnošću čitanja i pisanja i\npripreme za internacionalne ispite engleskog jezika za stariju decu\nČasovi su zabavni i opušteni, orijentisani na rezultate, podržani pedagoškom i lingvističkom ekspertizom. Oni uče jezik, a učenje jezika je jedan od najkompleksnijih zadataka, njima je u tom uzrastu lako i jednostavno da pravilno usvoje strani jezik i uz dobro vođenje rezultat će biti pozitivan.\nCentar za edukaciju Ns Pro Group koristi Programe (Oxford University Press) koji sadrže zanimljive nastavne materijale koji podstiču učenje na intuitivan, pirodan i zanimljiv način, uz usvajanje gradiva kroz igru i zabavu.\nInteraktivni program koji Ns Pro Group koristi razvija znanje ne samo engleskog jezika već i ostale vrednosti značajne u vaspitanju deteta.\nEngleski jezik je danas sinonim modernog društva i zvanični je jezik u 45 zemalja sveta. Poslednjih godina je mnogo dobio na značaju u gotovo svim oblastima znanja, naročito zbog dostupnosti sadržaja na tom jeziku. Oni koji žele da ulažu u obrazovanje svoje dece postali su svesni važnosti učenja engleskog jezika od malih nogu, pre svega radi sticanja dobre osnove za dalje napredovanje. Zato i postoje naši Kursevi engleskog jezika za decu!\nPristup predavanju koji naši predavači koriste pri obuci starije dece i mladih pogledajte na videu:\nUkoliko želite da Vaše dete nauči engleski brzo i kvalitetno, javite nam se: kontakti


Večeras počinje serija projekcija filmskih klasika na Trgu | (Vesti - 10.07.2016) Subotica\nKomentara: 1 | Pregleda: 10889\nVečeras počinje serija projekcija filmskih klasika na Trgu\n10.07.2016 u 10:20h\nSelekcija “Klasici na trgu” Festivala evropskog filma Palić, nakon veoma uspešnih prethodnih izdanja, predstaviće ove godine u okviru predfestivalskog programa na Gradskom trgu pet vrhunskih filmskih klasika restaurisanih i pripremljenih za savremenu digitalnu prikazivačku tehniku. Projekcije će se održati od nedelje do četvrtka.\nProgram će otvoriti večeras (10. jul) izuzetno ostvarenje Folkera Šlendorfa „Limeni doboš” (1979) snimljeno po istoimenom remek-delu nobelovca Gintera Grasa. Film, koji je svojevremeno dobio Oskara za najbolji strani film i Zlatnu palmu u Kanu (1979. zajedno sa „Apokalipsa danas”), prati život Oskara Matzeratha koji je dobivši limeni doboš sa tri godine odlučio - posmatrajući suludi svet oko sebe na pragu Drugog svetskog rata u Nemačkoj - da ne želi da odraste...\nS obzirom da je ove godine kinematografija Baltika u fokusu, za publiku je okviru programa “Klasici na trgu” pripremljen i odličan letonski dokumentarac Franka Herca i Vladimira Ajznera “Bilo jednom sedam Simeona” (1989) o sedmorici braće džez muzičara uzrasta od pet do dvadeset godina koji su zajedno sa majkom 1988. godine oteli putnički avion u želji da napuste Sovjetski Savez.\nPrijatelj selekcije “Klasici na trgu” je kompanija Infostud iz Subotice. Sve projekcije se održavaju na Gradskom trgu i počinju u 21.30h, a naravno ulaz, ako ga nađete, se ne plaća.\nFestival evropskog filma na Paliću, 23. po redu, trajaće od 16.do 22. jula a posetioce očekuje bogat i sadržajan filmski i prateći program, a o čemu možete više da se informišete u povezanoj vesti.\nPostavljeno pre 1323 dana i 8 minuta\nprojekcije na trgu\nsloba958 [pre 1322 dana i 2 časa] Odgovori\n#203337 (0) (0)


Hoteli Ibis El Jadida\nOd 25. sep 2009. Ibis El Jadida želi dobrodošlicu Booking.com gostima Broj smeštajnih jedinica: 103, lanac hotela:\nIzjednačavamo cenu\tU kom periodu želite da boravite u objektu Ibis El Jadida?\nNajskorija rezervacija ovog hotela obavljena je 28. avg u 00:47 sati, iz Španije.\n6 razloga da izaberete objekat Ibis El Jadida\n34 smeštajna objekta u: El Jadida\nSadržaji smeštajnog objekta: Ibis El Jadida\nLokacija objekta Riad La Villa & Spa je ocenjena sa 9,3\nGosti su objektu Mazagan Beach & Golf Resort dali ocenu 8,3\nPogledajte 10 najboljih hotela na destinaciji El Jadida, na osnovu 4 058 verifikovanih recenzija hotela na Booking.com.\nNajskorija rezervacija: 26. avgust Art Suites El Jadida\nNajskorija rezervacija: 27. avgust Babylon Apartment\nNajskorija rezervacija: 25. avgust Appartement Ennakhil\nGosti koji su pogledali Ibis El Jadida takođe su pogledali:\nOvo luksuzno hotelsko odmaralište poseduje otvoreni bazen, kazino i teren za golf. Odmaralište Mazagan Beach se nalazi pored plaže duge 7 km, na 20 minuta vožnje od grada El Jadida. 1 osoba trenutno gleda ovo\nThis hotel is located 5 km from El Jadida Train Station and 500 metres from El Jadida Beach. It offers en suite rooms and free Wi-Fi access in the entire building. Najskorija rezervacija u ovom hotelu obavljena je juče u 21:06\nLocated in El Jadida, a few steps from the Portuguese Fortified City of Mazagan, sea and souks, The Villa offers modern accommodation in a friendly atmosphere. Najskorija rezervacija u ovom hotelu obavljena je juče u 22:43\nFeaturing free WiFi, a restaurant and a terrace, Hotel La Place offers accommodation in El Jadida. Guests can enjoy the on-site restaurant. Prosečna ocena na osnovu 88 recenzija\nImamo sve što vam je potrebno! Pretražujte hotele, apartmane i vikendice u blizini najboljih znamenitosti i lokacija na destinaciji El Jadida.


Grčka-Atos Архиве - VosTravel\nHotel Theme: Grčka-Atos\nOpisMapaOpis Lokacija Hotel se nalazi na oko 3 km od mesta Uranopolis i oko 120km od aerodroma u Solunu. Između hotela i plaže je ulica, ali postoji podzemni hotelski prolaz kojim se dolazi do peščano-šljunkovite plaže. Hotelska ponuda Recepcija, glavni restoran, taverna, 3 bara(u lobiju, na plaži i pored bazena), otvoreni bazeni sa delom za [...]\nXenia Ouranoupoli Hotel\nOpisMapaOpis Lokacija Hotel se nalazi oko 200 m od mesta Ouranopolis i oko 120 km od aerodroma u Solunu. Hotel se nalazi na peščano-šljunkovitoj plaži. Hotelska ponuda Recepcija, glavni restoran, a la carte restoran, taverna, 4 bara (glavni, snack, na plaži i pored bazena), otvoreni i zatvoreni bazen ,dečije igralište, spa centar, teretana, WiFi internet [...]\nOpisMapaOpis Lokacija Nov hotel nalazi se u Jerisosu, 8 km od Uranopolisa, 2,5 km od Nea Rode, 110 km od Solunskog aerodrome. Hotelska ponuda Hotel se sastoji od glavne zgrade, bungalova i vila koje se otvaraju 2021 godine. Hotel nudi recepciju, 4 bara, 2 restorana, 2 otvorena bazena - jedan dečiji, taverna sa binom, mini [...]\nOpisMapaOpis Lokacija Hotel se nalazi oko 4km od mesta Ouranopolis i oko 110 km od aerodroma u Solunu. Hotel se nalazi na peščanoj plaži. Hotelska ponuda Glavni restoran i glavni bar su u sklopu Eagles Villas, dok su ostali sadržaji u hotelu Eagles Palace ( koji se nalazi na samo par metara) i to a [...]\nOpisMapaOpis Lokacija Hotel se nalazi oko 4km od mesta Ouranopolis i oko 110 km od aerodroma u Solunu. Hotel se nalazi na peščanoj plaži. Hotelska ponuda Recepcija, glavni restoran, a la carte restoran, taverna, 3 bara (glavni, na plaži i pored bazena), otvoreni bazen sa delom za decu, zatvoreni bazen ,dečije igralište, dečiji klub ( [...]


SEEbiz.eu / RS / Beogradska berza: Potop na početku trgovačke nedelje\nBeogradska berza BELEX15 BELEXline Messer Tehnogas Aerodrom Nikola Tesla Komercijalna banka Hempro BSE:TGAS BSE:AERO BSE:NIIS\nDatum objave: 25.06.2018. - 18:04:23\nUkupan promet na trgovanju iznosio je samo 3,4 miliona dinara (29,2 hiljade evra).\nIndeks BELEX15 je se spustio za 0,1 odsto na 729 poena, a za isti procenat je oslabio i BELEXlajn, zaključivši trgovanje na 1.541,64 poena.\nSamo jedna kompanija je ostvarila trgovanje u sedmocifrenom dinarskom iznosu, i to Messer Tehnogas. Ovaj proizvođač i distributer tehničkih gasova zabeležio je promet od 2,1 milion dinara po prosečnoj ceni od 11.000 dinara, zanemarljivo nižoj nego na prethodnoj trgovinskoj sesiji.\nAkcije Naftne industrije Srbije su dodatno oslabile za 0,3 procenta na 673 dinara, uz realizaciju od 0,5 miliona dinara, dok je Aerodrom "Nikola Tesla" bio dobitnik dana s rastom cene od 1,1 procenat na 1.677 dinara, uz trgovanje vredno 0,2 miliona.\nAkcionarsko društvo za spoljnu i unutrašnju trgovinu Hempro iz Beograda, zaključilo je trgovanje s gubitkom od 1,0 odsto, spustivši se na 510 dinara, uz promet nešto niži od 0,2 miliona dinara.\nZemunska Galenika Fitofarmacija je ojačala za 0,1 procenat, na 2.805 dinara, ali je registrovala slabo trgovanje, dok je gubitnike predvodio bečejski Sojaprotein s padom cene od 3,9 odsto na 172 dinara, uz zanemarljivu realizaciju.\nEnergoprojekt holding je, sa samo jednom istrgovanom akcijom, takođe završio današnju trgovinsku sesiju u padu za 0,3 procenta na 708 dinara, a u minusu od 1,0 posto na nivou od 1.926 dinara zaključene su i obične akcije Komercijalne banke, uz minoran promet.\nNa MTP tržištu je Tehnohemija a.d. iz Beograda isprometovana za 0,2 miliona dinara po nepromenjenoj ceni od 235 dinara.\nStrani investitori su u ukupnom prometu na tržištu akcija učestvovali s udelom od 62,67 procenata, pri čemu u kupovini sa 65,06 odsto, a u prodaji sa 60,28 odsto. Danas nije bilo trgovanja državnim dužničkim papirima.


Pojas za pravilno držanje leđa za samo 65 kn - ŠaljiDalje\nPojas za pravilno držanje leđa samo 65 kn umjesto 130 kn! Dizajniran da vam pomogne držati se uspravno, uspraviti ramena i poravnati vrat i kralježnicu. Elastični pojas na čičak je prilagođen svima! Mogućnost plaćanja pouzećem!\nProdano ponuda: 147 Ponuda je istekla!\nPonuda uključuje: jedan pojas za pravilno držanje\nIzvrsna potpora u ispravljanju lošeg držanja i neprirodnog pada ramena!\nSastav: najlon 37%,poliester 30%, guma 6%, spandex 3%, neopren 24%\nZa osobe do 90 kilograma\nZbog dugotrajnog sjedenja i lošeg odnosa visine stola i stolice, javljaju mi se problemi s leđima. Pojas za ispravno držanje pomaže u poravnanju kostiju i zglobova kako bi se umanjila mogućnosti prijeloma ključne kosti i probleme okruglih ramena. Omogućava normalno kretanje sa stalnom korekcijom držanja tijekom dnevnih aktivnosti. U potpunosti je prilagodljiv i ne vidi se ispod odjeće, stoga ga možete nositi kod kuće, u uredu i za vrijeme šetnje


ALARMANTNO U BORU! Kancerogena materija premašila dozvoljenu granicu 300 PUTA | Mondo Portal\nalarmantno bor zagadjenje kancer arsen\n31. oktobar, 09:03\nALARMANTNO U BORU! Kancerogena materija premašila dozvoljenu granicu 300 PUTA 3 Podeli Podeli na facebook Podeli na twitter Podeli na viber Pošalji na mail\nALARMANTNO U BORU! Kancerogena materija premašila dozvoljenu granicu 300 PUTA\nAutor Dušan Ivković 24.09.2020. / 13:37\nAlarmantna je situacija sa kancerogenim metaluidom arsenom koji je u određenim trenucima premašio granicu i po 300 puta, poručuje profesor u gostovanju na RTS.\nPrvo su građani podneli krivičnu prijavu zbog prekomernog zagađenja protiv kompanije "Ziđin Bor koper", ali i protiv gradonačelnika Bora.\nMRTVE PTICE PADAJU SA NEBA! Građani uplašeni, povezuju događaj sa 5G MREŽOM I NUKLEARNOM ELEKTRANOM\nUŽAS U BORČI! MRTVE ŽIVOTINJE PLUTAJU, VODA JE CRNA I SMRDI: Ne zna se šta ubija zaštićene vrste\nPre nekoliko dana je sam gradonačelnik podneo krivičnu prijavu protiv iste kompanije iz istih razloga.\nMeđutim, naveo je da je zagađenje sada kulminiralo, verovatno zato, kako je ocenio, što se u rudarsko-topioničarskom basenu intenzivirala eksploatacija i proizvodi se više, pa se više i zagađuje.\nOn je istakao da je stanje alarmantno.\n- Međutim, budući da u Srbiji postoji veliki broj vozača upravo tih automobila starijih od 17 godina, onaj ko to učini izgubiće njihovu naklonost i tu vidim glavnu kočnicu. Nema takve stvari kao što je besplatan ručak – ili ćete imati čist vazduh ili ćete malo više platiti", smatra Vukosavić.\n- Dakle, ako govorimo o zagađenju u Beogradu to definitivno nisu termoelektrane. Termoelektrane u Srbiji zaista emituju veći deo sumpora koji se iz cele Srbije emituje u atmosferu. Imajte u vidu da termoelektrana 'Ugljevik' udaljena vazdušnom linijom od Beograda oko stotinak kilometara ima ugalj koji ima 12 puta više sumpora - ističe profesor.\nKAKAV VAZDUH UDIŠEMO? Tokom prošle godine u 14 gradova izmerena PREKOMERNA ZAGAĐENJA\nbor zagađenje kinezi kancer zdravlje opasno\n24.09.2020. / 16:26\nBitno da se spominje kako u inostranstvu ovo, kako ono.... ovako nesto preko da se dogodi prvo bi fabrika bila zatvorena, bez ikakvog odlaganja. Direktor bi delio celiju sa ministrom rudarstva i zdravlja jer nije na vreme upozorio na zivotnu opasnost. U Boru se desava to da su kinezi ubrzali kopanje i obradu rude da bi sto vise izvukli iz Srbije do odredjenog roka. Zato filteri i nisu predvidjeni za toliki protok prljavih i otrovnih cestica. Pitanje je kakve koristi imaju stanovnici Srbije od tolikog vadjenja rude i gde tolike pare odlaze?\nAjde bre šta se žalite, pa to je za vašu decu!\n24.09.2020. / 15:01\nma neka,bitno da ljudi primaju minimalac svakog prvog,redovna plata,zdravstveno osiguranje,topli obrok...


IM style: ELEGANCE ON OUR WAY\nNedavno smo posetili П1 Concept Store u prestiznom dizajnerskom kvartu Beograda, Dorcolu, kod nase drage prijateljice Ljilje. Malo je reci da smo bili odusevljeni kako ponudom koju ova posebna radnja ima, tako i enterijerom zbog kojeg se osecate kao da niste u Srbiji. Raznovrsnost brendova koje ovde mozete pronaci zadovoljava i najrazlicitije ukuse, pa tako mozete birati dizajnerske komade Faith Connexion, BeatriceB, ToBeG, Daniela Alessandrini, zatim domace autore Bojan Otenberg, Tijana Todorovic & Ana Nikolic, Jelena Milosevic, Milovan Micevic, Miro Misljen, Dusan Dokic.\nOstavila nas je bez daha kolekcija unikatnih torbi i nakita Bojana Otenberga, mladog kreatora iz Beograda. Torbe sa njegovim potpisom su zaista pravo remek delo, a svaka zena ima mogucnost da dobije personalnu torbu u dogovoru sa Bojanom i tako ima komad koji nema niko osim nje.\nBojan za predstojecu sezonu predlaze narandzastu,tamno plavu i zelenu boju, pa sam se ja odlucila za ogrlicu i torbu u narandzastoj boji koji su crnu Faith Connexion haljinu podigli na jos visi nivo. Marko me je ispratiosvedenim, ali vrlo elegantnim stajlingom u kombinaciji crne, bele i boje peska.\nHaljina / Dress - Faith Connexion\nTorba / Bag - Bojan Otenberg\nOgrlica / Necklace - Bojan Otenberg\nCipele / Shoes - Vince Camuto\nNokti / Nails - Jelena Relic Nail Centar\nKosulja / Shirt - Zara\nSako / Jacket - Zara\nKais/ Belt - Zara\nMasna / Bowtie - Sisley\nCipele / Shoes - Zara\nП1 Concept Store nalazi se u Beogradu, u ulici Kralja Petra 75, a kontakt telefoni su +381665557777 i +381113287658.\nPosted by Ines Klara at 4:32 AM\nAnonymous 9/27/2012 4:39 AM\nOvaj decko ima ocajnu frizuru.. glava mu sira od ramena... Kome on moze da kaze sta o modi kad izgleda kao da je sad doso sa albanskog brda?\nAnonymous 9/27/2012 4:53 AM\nI meni je Markova frizura bila bolja pre, ali daleko od toga da stoje ove ostale stvari koje si napisao/la. Decko je sjajno obucen. Meni se ovaj stil bas dopada.\nAnonymous 9/27/2012 6:11 AM\nOvo je blagi uzas\nAnonymous 9/27/2012 6:43 AM\nmarko je dobro obučen ovde, ali inače mi se ne dopada, preuske stvari nosi.Takođe, ines ovde ima baš lošu šminku i kosu, nekako mi je to ostalo na nivou beogradskih splavova krajem devedesetih.\nAnonymous 10/05/2012 3:20 AM\npa to je njen nivo, ocigledno\nAnastasija 9/27/2012 6:44 AM\nMarko, tvoj najbolji outfit do sada. I brada mi se vise svidja od brkova!:) ines, odlicne cipele, a u ogrlicu sam se zaljubila!:)\nMarina M. 9/27/2012 8:48 AM\nKristina 9/27/2012 9:35 AM\nButik je preodlican, bar ovako sa slika.\nMaja Sanela 9/30/2012 11:04 AM\nVeoma nam se dopadaju ogrlice, zaista su jedinstvene. Takođe, Inesine cipele su preslatke.\nA nekako smo u poslednje vreme postale apsolutni fanovi letir mašni.\nAnonymous 10/01/2012 4:55 AM\nSta uradi sa ustima ova devojka:( Ne, nikako...\nAnonymous 10/03/2012 1:15 PM\nInes ove cipele te skracuju .. jbg\nNikola Mitrovic 10/05/2012 8:17 AM


Ahaaahaaa uhapsili jednog ,1,slovima i brojkom 1 ...pa 90 n% njih, kao i 90% zaposlenih po opštinama ,mesnim zajednicama,a članovi SNS traže mito... Ne bi smo mi imali dovoljno zatvora za sve te inspektore...Ahaaaha. Tuuuugoooo naša\nDok položi inspektorski 29-30 i odmah korumpiran. Korupcija dolazi sa vremenom ne baš prvi dan sa inspektorskim ovlašćenjima. Taj ove stepenice garantovano nije prešao, pa je pravo pitanje, kako je postao inspektor i ko ga je zaposlio???\nKad je stigao to sve, izgleda da je bio čudo od deteta. Da bi neko postao inspektor treba pre nego što dođe na to mesto, treba mu 3 godine staža u struci, tj. sa fakultetom. Čim je završio faks i odmah se zaposlio je 27, u inspekciju sa 28 kao pripravnik , dok položi državni 28.\nU svakom mestu svaki dan zbog ovog možete uhapsiti najmanje trojicu a u većim gradovima 10


SRBIJA DEFINITIVNO OSLABLJENA PROTIV ŠKOTSKE: Klub ipak potvrdio ono čega smo se svi bojali! | Fudbal\nSRBIJA DEFINITIVNO OSLABLJENA PROTIV ŠKOTSKE: Klub ipak potvrdio ono čega smo se svi bojali! | Mondo Portal\nSRBIJA DEFINITIVNO OSLABLJENA PROTIV ŠKOTSKE: Klub ipak potvrdio ono čega smo se svi bojali! 1 Podeli Podeli na facebook Podeli na twitter Podeli na viber Pošalji na mail\n03.11.2020. / 18:51 19:00\nAutor Nikola Lalović 03.11.2020. / 18:51 19:00\nSrbija će biti oslabljena u meču sa Škotskom.\nIzvor: JON OLAV NESVOLD/FUDBALSKI SAVEZ SRBIJE, Tanjug/Fudbalski savez Srbije/Jon Olav Nesvold\nFinale baraža Lige nacija za ulazak na Evropsko prvenstvo igra se 12. novembra, kada u Beograd dolazi Škotska. Na tom meču Ljubiša Tumbaković neće moći da računa na sve fudbalere sa spiska.\nFilip Đuričić neće moći da pomogne “orlovima”, pošto je njegov klub i zvanično potvrdio da je srpski vezista zaražen virusom korona.\n“Da bi izbegli netačne informacije u mediima Sasuolo objavljuje da su u prvom timu urađeni testovi i da su zaražena tri prvotimca i dva člana stručnog štaba. Pozitivni igrači su Filip Đuričić, ukas Haraslin i Federiko Riči. Napadač Federiko Riči je bio pozitivan na poslednjem testu, nema simptome i nalazi se u kućnoj izolaciji. Džeremiju Toljanu je poslednji test bio negativan, pa od sutra neće biti u samoizolaciji”, navodi se u saopštenju kluba.\nĐuričić je od dolaska u Sasuolo opet u sjajnoj formi i bitan je deo tima Ljubiše Tumbakovića. On je na meču polufinala baraža protiv Norveške bio jedan od boljih na terenu i njegov izostanak će sigurno promeniti planove Ljubiše Tumbakovića.\nIpak u naš tim su stigle i dobre vesti, pošto je iz Ajaksa potvrđeno da Dušan Tadić nije pozitivan na virus korona, pa će biti u timu 12. novembra.\nfilip đuričić dušan tadić reprezentacija srbije Liga nacija EURO 2020 ljubiša tumbaković\n03.11.2020. / 19:40


18.06.2018. / 12:35\n– Istraživanje CAPITAL-a: Precizni podaci o vrsti oružja, vrijednosti, firmi posredniku i zemlji gdje je oružje i municija iz BiH završilo\n– Iz BiH prošle godine izvezeno naoružanje i vojna oprema u vrijednosti od oko 193 miliona KM\n– Od ukupnog izvoza firme iz RS izvezle robe u vrijednosti od oko 540.000 evra\n– Najveći izvoznici su firme iz sastava Unis grupe u većinskom vlasništvu Vlade FBiH\nSARAJEVO, BANJALUKA – Iz Bosne i Hercegovine je prošle godine izvezeno oružja i vojne opreme u vrijednosti od oko 193 miliona maraka. Glavnu riječ u ovoj oblasti vode državne i privatne firme iz Federacije BiH koje iz godine u godinu, uz pomoć uglavnom američkih firmi kao posrednika, povećavaju proizvodnju, izvoz i broj zaposlenih u namjenskoj industriji. Firme iz Republike Srpske izvezle su tek nešto više od milion maraka, što najbolje pokazuje da nekada jaka namjenska industrija RS više praktično ne postoji.\nFirme iz Federacije BiH u većinskom državnom vlasništvu okupljene su u holding Unis group preko koje se dogovaraju izvozni poslovi. Na sajtu Unis group se navodi da članice holdinga proizvode municiju za pješadijsko naoružanje, artiljeriju i tenkove, ali i protivtenkovske i minobacačke granate.\nPrema dokumentaciji, do koje je tokom istraživanja došao portal CAPITAL.ba, Unis group je 2017. godine izvezla oko 13 miliona dolara vrijedno naoružanje i vojnu opremu. Od toga je oko 9.100.000 dolara vrijedno naoružanje i vojnu opremu kupilo Ministarstvo odbrane Saudijske Arabije, oko 1,3 miliona Ministarstvo odbrane Perua, a preko firme ARMY CONTARCTING iz SAD na osnovu samo jednog ugovora u Avganistanu je završila roba u vrijednosti od 2.122.861 dolara. Ostatak se odnosi na “sitnije” poslove od nekoliko desetina do nekoliko stotina hiljada dolara ili evra.\nIpak, većina firmi okupljenih u holding među kojima su Igman Konjic, BNT Novi Travnik, Unis Ginex iz Goražda, Binas Bugojno, Pretis iz Vogošće, Vitezit iz Viteza, Zrak iz Sarajeva i Remontni zavod Hadžići samostalno sklapaju višemilionske poslove sa kupcima iz inostranstva. Dobar dio kolača uzme i pet uspješnih, široj javnosti manje poznatih, privatnih firmi sa sjedištem u FBiH koje se bavi ovim poslom, tačnije Pobjeda Tehnology, AC Unity i Pobjeda Rudet iz Goražda, te Koteks iz Tešnja i Guma-co iz Bugojna.\nPreko američkih i srpskih firmi za Avganistan\nPrema podacima do kojih je došao CAPITAL.ba, Igman iz Konjica prošle godine je firmi Alliant Techsystems sa sjedištem u američkoj saveznoj državi Misuri šest puta isporučivao municiju čijom proizvodnjom se i bavi, vrijednu po 293.000 dolara, odnosno ukupno 1.760.000 dolara. Krajnji korisnik izvezene robe je Ministarstvo unutrašnjih poslova Avganistana.\nIgman je robu Ministarstvu unutrašnjih poslova Avganistana izvozio i preko američke firme Global Ordnance iz Sarasote u SAD (koja će se i kasnije spominjati) preko koje je izvezeno municije vrijedne oko 8,5 miliona dolara, a isto toliko municije završilo je u Kabulu i preko firme ATK Operations.\nNajbolji kupac konjičke firme je Ministarstvo unutrašnjih poslova Saudijske Arabije kojem je isporučena municija u vrijednosti od skoro 14 miliona dolara (preciznije 13.955.000 dolara). Samo preko beogradske firme Krupnik u Saudijskoj Arabiji je završila municija iz Konjica vrijedna oko 6,3 miliona evra.\nMinistarstvo odbrane Egipta kupilo je od Igmana municiju u vrijednosti od oko pet miliona dolara. Preko firme Bgnet Iletisim Insaat iz Ankare u Turskoj je završila municija vrijedna oko 4,2 miliona evra, a preko firme Makina takođe iz Ankare još oko 2,6 miliona evra.\nIgman je izvozio i u susjedne zemlje, pa je u Hrvatskoj preko zagrebačke firme Detonex završila municija vrijedna oko 2,1 milion evra, a u Srbiji preko AE4S Profesional iz Beograda oko 920.000 evra. Municija vrijedna oko 330.000 evra završila je u Švajcarskoj preko firme Saltech Duliken.\nPretisova municija u SAD i Maroku\nPretis iz Vogošće u SAD je izvozio municiju za počasnu paljbu, košuljice za mine, kao i minobacačke mine. Preko gore pomenute firme Global Ordnance iz Sarasote u SAD je izvezeno robe u vrijednosti od oko 2.200.000 dolara. Za razliku od municije koju je ova firma kupila od Igmana iz Konjica, a koja je završila u Avganistanu, roba koja je kupljena od Pretisa namijenjena je za SAD.\nIsto je i sa firmom Alliant Techsystems iz Misurija. Ova firma je 1.760.000 dolara vrijednu robu kupila od Igmana iz Konjica i izvezla u Avganistan, a od Pretisa je za tržište SAD kupila robu vrijednu 464.000 dolara.\nPretis je preko firme Indexbridge sa Gibraltara izvezao za potrebe ministarstva odbrane Maroka robu u vrijednosti od oko 4.300.000 evra, a Ministarstvu odbrane Saudijske Arabije direktno je isporučena roba vrijedna 2.797.440 dolara.\nTravnik snabdijeva Kongo i Irak\nBNT iz Novog Travnika još je jedna od firmi iz holdinga Unis group od koje je proizvode namjenske industrije kupovala firma Alliant Techsystems iz Misurija koja je, kao što je navedeno, kupovala robu i od Igmana iz Konjica i vogošćanskog Pretisa. Ova američka firma od BNT-a je kupila robe u vrijednosti od tačno 590.500 dolara.\nBNT je izvozio svoje proizvode u SAD i preko firmi Multinacional Defence Servis sa Floride preko koje je u dva navrata izvezena roba vrijedna 456.000 dolara, zatim preko firme Army Contracting iz Nju Džersija (2.122.861 dolara) i Vose Technical iz Tacome u SAD (174.500 dolara).\nProizvodi BNT-a u vrijednosti od 1.125.000 evra preko beogradske firme Partizan Tech završili su u Iraku, a jedna od destinacija na kojoj je završilo oružje i vojna oprema proizvedena u BNT-u je i Kongo. Krajnji kupac robe vrijedne 285.000 dolara je Presidential Office Of Kongo, tj. predsjednička kancelarija ove afričke države.\nRobu u vrijednosti od 275.000 dolara od BNT-a je kupila i makedonska firma United International iz Đevđelije, dok su u Bugarskoj preko firme DE Fango Kft. završili oružje i municija u vrijednosti od 910.000 evra.\nKapisle završile u Španiji, Maleziji i Njujorku\nUNIS GINEX Goražde, firma za proizvodnju inicijalnih i detonatorskih kapisli, najviše je svojih proizvoda vrijednih oko 1.300.000 evra prodala u Rumuniju preko firme CN Romarm iz Bukurešta, a otprilike isto toliko kapisli kupila je i srpska firma Sloboda Čačak.\nU Mađarskoj je preko firme Ruan Hungarian završila roba vrijedna oko 600.000 evra. UNIS GINEX je izvezao robu u vrijednosti od 267.936 evra i u Švajcarsku i to preko firme Saltech AG iz Dulikena koja je poslovala i sa Igmanom iz Konjica. Detonatorske i inicijalne kapisle iz UNIS GINEX u vrijednosti od oko 390.000 evra završile su u Turskoj preko firme Makina Kimyia iz Ankare.\nU Turskoj je preko firme Turac iz Ankare završila i roba vrijedna oko 340.000 evra, a robu vrijednu 67.500 evra kupila je firma Roketsan takođe iz Ankare.\nUNIS GINEX je svoju robu izvozio i u Češku (STV Group iz Praga 137.460 evra), Slovačku (ZVS Holding 93.000 evra), Španiju (EXPAL Ordnance 55.658 evra i NAMMO Palencia 54.226 evra), Maleziju (SME Ordnance 123.050 evra), Makedoniju (SUMBRO Trade 55.550 evra), SAD (Mil-spec industries Njujork 134.500), kao i u još nekoliko zemalja, ali vrijednost izvezene robe je po nekoliko hiljada evra. UNIS GINEX je u 2017. godini izvezao robu na najegzotičniju destinaciju, jer je ugovor o izvozu vrijedan 149.130 evra potpisao i sa firmom BMU Charlestown iz male karipske otočne državice Sent Kristofer i Nevis.\nBinas Bugojno prodaje Egiptu\nI firma Binas iz Bugojna napravila je nekoliko unosnih ugovora, a najveći izvoz su sa firmom Mechanical&Chemical Industries iz Ankare sa kojom su potpisana dva vrijedna ugovora, jedan od 965.000, a drugi od 387.000 evra. Bugojanski Binas je svoju robu vrijednu 1.088.000 dolara izvezao i u Egipat, a posao je realizovan preko firme Heliopolis iz Kaira.\nDokumentacija o izvozu se obavezno čuva 10 godina\nPrema zakonima o kontroli spoljnotrgovinskog prometa oružja i vojne opreme i roba dvojne namjene iz 2016. godine koji su usvojeni po preporukama Evropske unije predviđeno je formiranje posebne komisije za nadzor spoljnotrgovinskog prometa oružja. Članovi te komisije su predstavnici Ministarstva spoljne trgovine i ekonomskih odnosa, Ministarstva odbrane, Ministarstva spoljnih poslova, Ministarstva bezbjednosti, OBA BiH, UIO BiH, Federalnog ministarstva energetike, rudarstva i industrije i Ministarstva industrije, energetike i rudarstva RS.\nZakon propisuje i da su sve firme koje se bave prometom oružja i vojne opreme „dužne voditi detaljnu evidenciju o ispravama koja mora sadržavati opis robe i usluga, količinu, puni naziv i adresu izvoznika, uvoznika, firme ili lica koje isporučuje i koje prima robu, posrednika, te krajnju namjenu i puni naziv i adresu krajnjeg korisnika robe“. Sva nabrojana dokumentacija se mora čuvati najmanje deset godina kako bi se u slučaju nepravilnosti lakše moglo ući u trag isporučenoj robi.\nMilioni pištoljskih metaka za Evropu i USA\nMeđu nekoliko uspješnih privatnih firmi koje se bave proizvodnjom i prometom naoružanja i vojne opreme izdvaja se Pobjeda Tehnology iz Goražda. Ova firma je preko firme EUROSPORTS LLC iz USA u ovu zemlju izvezla pištoljsku municiju vrijednu oko 4,4 miliona dolara. Sa ovom američkom firmom je napravljen i najveći izvoz, ali Pobjeda Tehnology je napravila na stotine ugovora vrijednih od nekoliko desetina do nekoliko hiljada evra i dolara sa brojnih firmama.\nUnosni ugovori su potpisivani sa njemačkim firmama Frankonia handels Rotendorf Njemačka (838.000 evra), ESC Nattheim Njemačka (794.000 evra) i UMAREX Arnsberg (1.453.000 evra), zatim italijanske firme Diamant Forli (33.150 evra) i Origin STB Forli (18.000 evra), zatim ORPI Kočevska reka iz Slovenije (25.760 evra), ELITE Arms Selangor Malezija (13.300 dolara), MSSC Tirana (224.000 evra), BW Arms Slovačka (13.730 evra), MESSR Armaments Najrobi Kenija (13.500 dolara), Limex gmbh Austrija (987.000 evra).\nFirma iz Goražda je svoju robu prodavala i firmama Killer brands Johanesburg Južna Afrika (19.000 dolara), francuskim firmama SN Europarm (216.000 evra) i SAS Colombi Aubord (30.000 evra), Rapala South Južna Afrika (210.000), PPHU Kolba Benzen Poljska (156.000 evra), Detonex Zagreb (55.445 evra), IMMAVAL Čile (25.550 evra), Crown industries Bangkok (106.138) i crnogorskoj firmi Tara Aerospace and defence iz Mojkovca (12.600 evra), kao i Montenegro Defence industry (50.000 evra).\nSrpska bez metka\nZa razliku od pojedinačno višemilionski vrijednih ugovora namjenske industrije Federacije BiH, vrijednost kompletnog izvoza roba namjenske industrije iz Republike Srpske je nešto veći od milion maraka.\nFirma BA Metalexport iz Istočnog Novog Sarajeva isporučila je Slobodi Čačak robu vrijednu 266.000 evra, a široj javnosti malo poznata firma MATRA GROUP iz Trna sa firmom Zastava oružje iz Kragujevca sklopila je tri ugovora o isporuci dijelova i pribora za vojno oružje u ukupnoj vrijednosti od 160.500 dolara. Tehnički remont Bratunac kao jedna od rijetkih firmi koja se bavi proizvodnjom roba iz korpusa namjenske industrije isporučila je vojno oružje firmi LIMEX STRARAU iz Austrije u vrijednosti od 41.600 evra.\nNajpoznatija firma za promet naoružanja i vojne opreme sa ovih prostora preko koje je išao gotovo kompletan izvoz namjenske industrije bivše SFRJ i danas je firma Jugoimport SDPR iz Beograda. Ova firma je sa firmama iz RS sklopila samo dva ugovora i to jedan sa firmom Sinelt iz Banjaluke koja je SDPR-u isporučila elektromagnetne okidače u vrijednosti od 19.500 evra. Drugi ugovor je sa firmom GIG Inženjering iz Kneževa koja im je isporučila dijelove za minobacač u vrijednosti od 56.153 evra.\nUkupna vrijednost svih ovih ugovora je 542.753 evra, što predstavlja pravu mizeriju u odnosu na više od 190 miliona maraka koliko je izvezeno iz Federacije BiH. Među izvoznicima nema Vazduhoplovnog zavoda Orao iz Bijeljine, iako je riječ o jedinoj firmi na području bivše SFRJ koja se bavi remontom avionskh motora i svjetski priznatoj firmi.\nObjašnjenje leži u tome što Orao uglavnom radi reeksport, odnosno radi usluge remonta avionskih motora, a motori koji uđu u BiH se ne tretiraju kao uvozna roba zato što se ne stavljaju u promet u BiH, pa se ni njihov izlazak iz BiH nakon izvršenog remonta ne evidentira kao izvoz.\nKrah namjenske industrije Republike Srpske\nMinistar bezbjednosti BiH i funkcioner SDS-a Dragan Mektić smatra da je vlast u RS odgovorna za propast namjenske industrije u Srpskoj. On kaže da je namjenska industrija uništena putem privatizacije i tajkunizacije sa ciljem da se tajkuni bliski vlasti domognu atraktivnog zemljišta.\n„Federacija BiH ostvaruje vrtoglave prihode od namjenske industrije i ne može da udovolji svim zahtjevima i ne stiže da proizvede oružja, municije i vojne opreme kolika je potražnja. Kod nas nešto radi Orao iz Bijeljine, dok su ostale firme namjenske industrije poput Kosmosa, a pogotovo Čajevca u izuzetno teškoj situaciji. U posljednje vrijeme se nešto pokušava u Zraku iz Teslića, ali to je sve mizerno u odnosu na Federaciju BiH i za to je najodgovornija vlast u RS“, smatra Mektić.\nS druge strane, poslanik SNSD-a i raniji član Zajedničke komisije za odbranu i bezbjednost Parlamenta BiH Dušanka Majkić kaže da je pitanje namjenske industrije veoma ozbiljno pitanje, ali da za njen krah u Republici Srpskoj najmanje odgovornosti snosi aktuelna vlast.\n„Takve tvrdnje su sulude. Prije svega, većina firmi namjenske industrije u BiH i prije rata je bila smještena na prostoru Federaciji BiH, među njima i Orao koji je iz Rajlovca premješten u Bijeljinu. Međutim, i pored toga je jako kompleksno pitanje zašto je namjenska industrija u FBiH višestruko dominantnija u odnosu na RS. U svakom slučaju, ne smije se zanemariti ni uloga međunarodnog faktora u urušavanju namjenske industrije u RS“, kaže Majkićeva.\nŠto se tiče izvoza, Majkićeva podsjeća da je još 2010. godine formirana posebna parlamentarna komisija sa zadatkom da utvrdi da li je tačno da višak naoružanja koji je trebao biti uništen u periodu od 2006. do 2009. godine, nije uništen već izvezen.\n„Istražna komisija je završila svoj posao, izvještaj predala tužilaštvu i niko ne zna šta se dalje dešavalo“, kaže Majkićeva.\nIstraga o oružju koje je BiH prodala Saudijskoj Arabiji\nBritanski parlamentarni odbor za kontrolu izvoza naoružanja pokrenuo je parlamentarnu istragu vezanu za izvoz oružja i municije iz BiH u Saudijsku Arabiju. Prema navodima Balkanske istraživačke mreže (Birn), parlamentarni odbor istražuje gdje je završilo oko 30 miliona metaka koji su iz BiH izvezeni u Saudijsku Arabiju u novembru 2015. godine i januaru 2016. godine.\nBritanski parlamentarci su počeli da sumnjaju da je oružje završilo u pogrešnim rukama, tačnije u rukama boraca ISIL-a u Siriji i Jemenu, nakon što su dvije posredničke firme sa sjedištem u Velikoj Britaniji od svojih vlasti tražile dozvolu za posredovanje u izvozu pomenute municije iz BiH u Rijad.\nPod budnim okom SAD i Velike Britanije!\nPrema zvaničnoj i zakonom propisanoj proceduri, dozvolu za izvoz oružja iz BiH daje Ministarstvo spoljne trgovine i ekonomskih odnosa BiH, ali tek nakon što firma izvoznik dobije saglasnost Ministarstva odbrane BiH, Ministarstva spoljnih poslova i Ministarstva bezbjednosti BiH i Obavještajno-bezbjednosne agencije BiH. Iako nije zakonska obaveza, praksa još od potpisivanja Dejtonskog mirovnog sporazuma je da Ministarstvo odbrane BiH o izvozu informiše Eufor, a Ministarstvo spoljnih poslova obavještava Ambasadu SAD i Ambasadu Velike Britanije u Sarajevu.\nIako te dvije firme, čiji identitet se ne otkriva, nisu dobile dozvole za posredovanje u izvozu, parlamentarci vode istragu o tome zašto britanske vlasti nisu sa svojim sumnjama upoznale vlasti u BiH prije nego što je municija izvezena u Saudijsku Arabiju i dalje, kako se sumnja, u Siriju i Jemen.\nIz Ministarstva spoljne trgovine i ekonomskih odnosa BiH su rekli da nemaju saznanja o učešći posrednika u ovom poslu, sumnju opravdava činjenica da se pošiljka municije koja je napustila BiH u novembru 2015. i januaru 2016. godine poklapa količinski, po porijeklu, kao i po odredištu i vrsti sa zahtjevom britanskih posredničkih firmi kojima vlasti Velike Britanije nisu dale dozvole.\nCAPITAL: Darko Momić\nTagovi: izborizdvajamomunicija izvoztrgovina oruzjemvazno


Ćuprija-Da je Ćuprija rasadnik sportskih talenata govori i poslednji teniski turnir gde je mala teniserka Iva Kolev iz Ćuprije osvojila Turnir u Beloj Balanci u kategoriji do 10 godina.\nFoto : privatna arhiva uz odobrenje roditelja\nTurnir je otvoreno prvenstvo Istočne Srbije koji je ove godine održan u Beloj Palanci.\nIva trenira u TK „Slavija“ u Ćupriji, i ona je je tokom ove godine osvojila 4 prva i dva druga mesta ali sve to nebi bilo tako da nije iza nje redovan trening, podrška roditelja, oca Baneta i majke Sanele koji su jako ponosni na svoju mezimicu, a veoma je važna i ogromna ljubav prema ovom sportu.\nDa bi Iva ostvarila ove rezultate iza nje su se našli vrhunski treneri, poput Milanke Miljković, koja je do pre mesec dana trenirala Ivu a sada je ona u rukama takodje dobrog trenera Saše Stančeva..\nFoto : Prokić Saša\nGrupu koja je sa Ivom čine još i Ana, Anastasija, Jana, Eva i Dunja, a pod dirigenstkom palicom prethodno Milanke, a sada Saše, te smo sigurni da će se pored Ive pisati o još nekom, jer su se Saša i Milanka kao treneri pokazali veoma uspešni.\nMilanka je grupu koju vodi uvela u ova takmičenja i od njih stvara buduće asove, a Saša sada ide sa težim treniznima i nastavlja dalje u stvaranju pravih šampiona.\nKako je trener Saša Stančev rekao za naš portal MEDIA PS, ovo je ozbiljan pristup ovom sportu i da pored individualnog, postoji i grupni rad sa decom gde postoji dosta kategorija, te da će se on truditi da iz svake grupe i pojedinca iznedri po nekog budućeg sportistu koji će pretstavljati kako Ćupriju, tako i Srbiju.


DEEP PURPLE U ŠTARK ARENI 6. DECEMBRA… Legende se vraćaju tamo gde ih vole | Headliner\nHome»Muzika»DEEP PURPLE U ŠTARK ARENI 6. DECEMBRA… Legende se vraćaju tamo gde ih vole\nHeadliner.rs / 25/03/2019 /\t0\t/\t2.6k\nDeep Purple/Photo: Jim Rakete Promo\nEngleski rokeri, predvođeni legendarnim pevačem Janom Gilanom, održali su spektakularni nastup 2014. godine u Areni pred više od 10.000 ljubitelja rokenrol zvuka.\n“Smoke on the water”, “Black Night”, “Hush”, “Highway Star”, “The Mule”… i drugi hitovi iz karijere benda duge skoro pola veka, ponovo će odjeknuti Arenom. Pre dve godine, rock ikone su započele “Long Goodbye Tour”, za koju su planirali da bude poslednja u njihovoj bogatoj koncertnoj karijeri. Zbog ogromnog interesovanja miliona obožavatelja širom sveta, Deep Purple će u okviru turneje ponovo posetiti neke zemlje, a na izuzetnu radost velikog broja fanova, Srbija je jedna od njih.\nLjubitelji tvrdog zvuka će imati jedinstvenu priliku da poslednji put čuju hitove rok velikana, među kojima su i “Fireball”, “Bloodsucker” i “Strange Kind Of Woman”, “Space Truckin'”, “Johnny’s Band”, “Uncommon Man”, “The Surprising”, “Lazy” i mnogi drugi.\nDeep Purple je jedan od najuticajnijih hard rok sastava svih vremena. Bend je nastao u Hertfordu 1968. godine i od tada je uticao na brojne rok i metal bendove, među kojima su i Iron Maiden, Metallica, Motorhead, Bon Jovi, Aerosmith, Pantera, Guns ‘n’ Roses…\nBritanske rok legende, Deep Purple, vode se u Guinnessovoj knjizi rekorda kao “najglasniji bend na svetu” i jedan su od koncertno najaktivnijih bendova u istoriji rokenrola. Bend je 2016. godine uvrstan i u Rock and Roll Hall of Fame.\nDeep Purple se smatraju pionirima heavy metal zvuka i autori su najpoznatijeg rifa u istoriji rokenrola – “Smoke on the Water” sa albuma “Machine Head”.\nObjavili su 20 studijskih i 34 koncertna albuma, 27 best-of komplilacija, a nedavni izveštaji pokazuju da je Deep Purple prodao više od 100 miliona kopija svojih albuma širom sveta.\nUlaznice su u prodaji od petka, 29. marta na blagajni Štark Arene, svim prodajnim mestima Ticket Visiona, i online na www.starkarena.co.rs.\nTags:BeogradDeep PurpleJan GolankoncertŠtark Arena\nSepticflesh i Krisiun... Zvanična satnica koncerta u Božidarcu


Rolex Datejust 41 Referenca 126303 - Vesti - Časovnici - Rolex Butik Beograd\nAktuelni status Datejust časovnika predstavlja rezultat impresivnog nasleđa. Premijerno predstavljen 1945. godine, Rolex Datejust bio je prvi vodootporni ručni hronometar koji je na brojčaniku i poziciji za 3 časa prikazao datum. Zahvaljujući vanvremenskoj estetici, funkcijama i bogatoj istoriji, Datejust je stekao reputaciju legendarnog modela u svetu časovničarstva i jednog od najprepoznatljivijih Rolex časovnika - posebno u klasičnijim izdanjima, poput verzije koju ćemo Vam ovom prilikom detaljnije predstaviti.\nNeprolazna elegancija i izvanredna svestranost neke su od glavnih karakteristika modela Datejust 41\nOyster Perpetual Datejust 41 u žutom Rolesor izdanju prezentuje glatku površinu bezela, brojčanik u srebrnim tonovima i Oyster narukvicu. Žuti Rolesor podrazumeva spoljašnost napravljenu od elegantne kombinacije 18k žutog zlata, čemu i duguje naziv Yellow Rolesor, i robustnog, ali impresivno obrađenog nerđajućeg Oystersteel čelika.\nRolex datejust 41, referenca 126303 - € 11'750\nU poređenju sa prepoznatljivim nazubljenim prstenom, glatka površina bezela modelu Datejust 41 pruža autentični karakter: istovremeno, u pitanju je rešenje koje postavlja brojčanik u prvi plan.\nSa deset satnih markera uokvirenih žutim 18k zlatom i Rolex krunom postavljenom na polje za 12 časova, izvedenom u žutom 18k zlatu, stvorena je uravnotežena celina i nenadmašno čitljiv brojčanik koji je zaokružen prikazom datuma sa kiklop uvećanjem.\nNa modelu Datejust 41 arapski brojevi diskretno su postavljeni na rub brojčanika, što je rešenje koje omogućava besprekorno očitavanje i dodir savremenog stila. Isti utisak na posmatrača ostavljaju i dvostruke, zlatne kazaljke oblikovane u 18k žutom zlatu sa Chromalight središnjim delom. Zahvaljujući Chromalight tehnologiji koja je upotrebljena i na oznakama časova, Datejust 41 promoviše suvereno očitavanje i u uslovima slabijeg osvetljenja.\nSklopiva Oysterclasp kopča omogućava siguran i udoban osećaj prilikom nošenja, dodatno unapređen komfornom Easylink vezom sa 5 mm produžetka\nNa ruci Datejust 41 afirmiše prepoznatljivu svestranost: u najsvečanijim prilikama i elegantnim kombinacijama, Datejust 41 u žutom Rolesor izdanju obećava besprekorno uklapanje u svaki ambijent. Zahvaljujući konstrukciji Oyster kućišta i Twinlock krunici sa dvostrukim sistemom vodootpornosti, Rolex isporučuje spokojnu upotrebu do skale od 100 metara.\nPokretan najaktuelnijom generacijom Rolex kalibra 3235, Datejust 41 pripada kategoriji vrhunskih Superlative Chronometer modela, koji su na vrhuncu modernog časovničarstva u pogledu tačnosti, pouzdanosti i performansi.\nGlatka površina bezela daje izražen karakter verziji Datejust 41, čime je postignuta harmonija elegancije sa istaknutim brojčanikom\nBiće nam zadovoljstvo da Vam porodicu Datejust modela predstavimo u autorizovanim Petite Geneve Petrović buticima, na lokacijama u Budimpešti, Beogradu i Porto Montenegru.\nRolex Datejust Datejust 41 Ref. 126303


Urban BUG :: Magazin :: Art Area :: TKNO i Doo ovog vikenda na 15. Internacionalnom karnevalu Pančevo\nDatum održavanja: 16.06.2017 - 17.06.2017\nOvog petka i subote, 16. i 17. juna, u Pančevu će se održati 15. Internacionalni karneval. Program na velikoj bini festivala, vatromet i karnevalsku povorku, kao i prethodnih godina upotpuniće programi na binama širom centra Pančeva. U sklopu programskog dela „Karneval u srcu grada”, u bašti kafe-bara i noćnog kluba „Štab Pogon”, ovom prilikom će nastupiti Tauten label boss TKNO i član kolektiva „Beyond House” Dušan Predojević Doo.\nJedan od najpoznatijih domaćih di-džejeva i producenata TKNO, biće headliner prvog karnevalskog dana u „Pogonu”. Pored toga što vrti širom Evrope,Tauten label boss skoro je organizovao uspešnu žurku za 1000 ljudi u klubu „Drugstore”, a trenutno radi na novim izdanjima i sprema se za uzbudljivo festivalsko leto. Lokalna podrška biće mu Miloš Vujović, poznati pančevački di-džej i član All Stars Alliance Pančevo organizacije.\nU subotu ćemo se uz Dušana Predojevića Doo-a baciti na istraživanje underground dance muzike. Član i jedan od osnivača Beyond Housea, di-džej i kolekcionar vinila prvi put će zavrteti pred publikom „Pogona”. Lokalna podrška ove večeri biće Miloš Mijakovac Fanta.\nViše informacija o rezervacijama mesta i ovim žurkama u „Štab Pogonu”, može se pronaći na ovom linku. Pregled ostatka karnevalskog programa objavljen je na sajtu www.karnevalpancevo.com/.


Proverite da li dete zaostaje u rastu - Zdravlje Vodič | Vaš vodič kroz zdravstveni sistem Srbije\nProverite da li dete zaostaje u rastu\nBeograd dobija još jedan dom zdravlja\nInvaliditet nije prepreka za VTO\nRoditelji koji su zabrinuti da njihovi mališani nisu postigli odgovarajuću visinu za svoj uzrast, samo sa nekoliko klikova na internetu mogu doći do podataka, koji će im otkriti da li ima razloga za brigu.\nIz Nacionalnog udruženja osoba sa nedostatkom hormona rasta i niskim rastom – HORAST, pozivaju mame i tate da uz pomoć besplatne aplikacije za mobilne telefone “Karta rasta” redovno proveravaju da li se njihovo dete nalazi u optimalnoj zoni rasta i da se u slučaju problema blagovremeno obrate svom pedijatru.\nU Srbiji trenutno oko 1.500 dece prima terapiju hormona rasta, a iz udruženja Horast upozoravaju da nizak rast može ukazivati i na ozbiljan zdravstveni problem i da je zato rano otkrivanje poremećaja od izuzetnog značaja. Udruženje osoba sa nedostatkom hormona rasta i niskim rastom ocenjuje da deca niskog rasta u Srbiji s velikim zakašnjenjem stižu do endokrinologa, odnosno tek u pubertetu, kada medicina može da uradi manje nego kad je dete upućeno na lečenje u predškolskom uzrastu.\n“Polovini dece poremećaj se dijagnostikuje onda kada je prekasno za terapiju koja je danas svima dostupna i besplatna. Važno je početi lečenje onda kada je poremećaj nastao, a obavezno pre puberteta, jer se 85 odsto telesne visine dostiže pre adolescencije. Neophodno je obratiti se lekaru ukoliko je dete dosta niže od svojih vršnjaka. Dete bi u toku prve godine u proseku trebalo da poraste oko 22 centimetra, u drugoj oko 12, u trećoj osam, a potom oko četiri centimetra godišnje do puberteta”, kažu u Udruženju HORAST.\nZa decu leukemija najveći rizik


Iranci ove godine neće obaviti hadž – Svjetlo Dunjaluka\nIranci ove godine neće obaviti hadž\nBy Glavni urednik / May 13, 2016\nČlan Nacionalne komisije bezbijednosti i Parlamenta vanjske politike Irana je rekao: “Zbog smetnji kod izdavanja viza Iranci ove godine neće ići na hodočašće hadža.”\nMuhamed Hasan Aseri, član Nacionalne komisije bezbijednosti i Parlamenta vanjske politike Irana je u intervjuu za novinsku agenciju Fars na konferenciji za novinare rekao: “Prema dosadašnjim informacijama Saudijska Arabija neće izdati vize iranskim hodočasnicima hadža, tako da iranski hodočasnici hadža ove godine neće ići u Saudijsku Arabiju da posjete Božju kuću.”\nIz Ministarstva za hadž i umru Saudijske Arabije izjavljuju da je Iran odbio da potpiše pravilbnik o hadžu čime su zabranili hadžijama iz Irana da ove godine obave hadž. Također, Saudijci ističu da nikada nisu nametnuli nijednu zabranu za iranske hodočasnike, da oni normalno dolaze na umru i da su svi muslimani dobro došli u Meku i Medinu i na obrede hadža.\nProšle godine je u metežu na hadžu poginulo preko dvije hiljade muslimana. Veliki broj poginulih je iz Irana. Taj događaj, ali i ratovi u Sriji i Jemenu zaoštrili su odnose izemđu Irana i Saudijske Arabije. Očito je da će situacija postati još gora.\nSUBHANALLAH: Pogledajte napuštanje duše ovog lava\nNAJBIZARNIJA SMRT IKADA: Kuhar kobri odsjekao glavu, ona ga poslije 20 minuta ugrizla i ubila


Zvezda vodi sa 2:0 u polufinalnoj seriji | OK Crvena Zvezda\nZvezda vodi sa 2:0 u polufinalnoj seriji\nCrvena zvezda je maksimalno iskoristila prednost domaćeg terena u prva dva meča polufinala plej-ofa protiv Vojvodine NS seme, pa će već u trećem meču u Novom Sadu imati prvu meč loptu za prolazak u veliko finale.\nPrvi set je bio poslastica za sve ljubitelje odbojke. Vodila je Zvezda sa 16:12, ali su se Novosađani vratili u meč, uspeli da sustignu rivala, a potom je usledila retko viđena dramatična završnica. U njoj je čvršće nerve imao tim Dragana Kobiljskog, koji je najpre propustio dve vezane set lopte (24:22).\nVojvodina je to uspela da anulira, a potom je usledila rezultatska klackalica. Crvena zvezda je iskoristile tek devetu set loptu, a u međuvremenu gosti su propustili šest, čak su imali i nekoliko kontranapada da dobiju uvodni period, koji je ipak pripao domaćinu – 38:36.\nI u drugom periodu Zvezda je vodila sa 16:12, ali su Novosađani u završnici prišli na samo poen zaostatka (22:21). Za više od toga nisu imali snage, beogradski crveno-beli su duplirali prednost – 25:22.\nU trećem periodu Vojvodina je povela sa 8:6, potom je Zvezda preokrenula 16:14, ali su gosti imali snage da stignu do ekspresnog izjednačenja (17:17). Otpor Novosađana je konačno „slomljen„ kad je na servis stao Vuk Milutinović, koji se tu zadržao sve do 23:17. Nedugo potom meč je bio završen, posle tačno 100 minuta igre – 25:21.\nVeliku ulogu u pobedi svog tima odigrao je mladi korektor Aleksandar Gmitrović, koji nije bio starter, ali je na kraju bio najbolji poenter susreta, sa 19 poena. Njemu uz rame bio je Lazar Koprivica sa 17 poena, te Filip Stoilović, koji je stigao do deset. Sa druge strane, bolji od ostalih bili su Katić i Luburić sa po 15, dok je Mihajlo Stanković zabeležio 12.\nTreća utakmica polufinalne serije plej-ofa Viner Štetiše lige između Vojvodine NS seme i Crvene zvezde je na programu u utorak 21. aprila u Novom Sadu.\nCrvena zvezda vodi sa 2:0 u seriji, a ekipa koja prva dođe do tri pobede plasiraće se u finale. U drugom polufinalu sastaju se Partizan i Novi Pazar (Partizan vodi sa 2:0).\nCrvena zvezda – Vojvodina NS seme 3:0 (38:36, 25:22, 25:21)\nDvorana: USC „Voždovac na Banjici“. Gledalaca: 200. Sudije: Goran Gradinski (Beograd) i Ivan Lazarević (Šabac). Trajanje meča: 100 minuta. Rezultat u seriji: 2:0.\nCRVENA ZVEZDA: Okolić 7, Jevtić (libero), Stefanović, Stoilović 10, Gmitrović 19, Koprivica 17, Milutinović 6, Nejić, Martinović, Kecman, Blagojević 3, Buculjević 2. Trener: Dragan Kobiljski.\nVOJVODINA NS SEME: Simić 6, Kolarić, Bojičić 7, Č. Stanković 3, Nadaždin, Katić 15, Jovanović 1, Peković (libero), Petković, Luburić 15, M. Stanković 12, Milutinov. Trener: Strahinja Kozić.


2016 новембар | Унија синдиката просветних радника Војводине УСПРВ | Page 2\n17. novembar 2016. Obrazovanje Nema komentara\nUnija sindikata: Štrajk u preko 500 škola\nPredsednica Unije sindikata prosvetnih radnika Srbije, Jasna Janković izjavila je da je više od 500 škola stupilo danas u jednodnevni štrajk upozorenja skraćenjem časova na 30 minuta, dok su još dva sindikata takođe stupila u jednodnevni štrajk upozorenja i nisu održani prvi časovi u prepodnevnoj smeni, a neće se odrzati ni u popodnevnoj smeni.\nZvoni na 30 minuta\nZvoni na 45 min\nŠtrajk se ne drži\n1\t Zrenjanin\t 22\t 10\t 2\n2\t Srbobran\t 3\n3\t Backa Palanka\t 9\t 1\t 3\n4\t Secanj\t 8\t 1\n5\t Vrbas-Kula\t 1\t 4\n6\t Sremska Mitrovica\t 12\t 3\n7\t Novi Sad\t 4\t 2\t 2\n8\t Regija NS\t 8\t 5\t 6\nUKUPNO\t 67\t 22\t 17\nUnija sindikata: Štrajk u 512 škola, skraćeni časovi za 15 minuta\nPredsednica Unije sindikata prosvetnih radnika Srbije Jasna Janković izjavila je da je u 512 škola, članica Unije, organizavan štrajk upozorenja zbog lošeg materijalnog položaja prosvetnih radnika\nBEOGRAD – Predsednica Unije sindikata prosvetnih radnika Srbije Jasna Janković izjavila je da je danas u 512 škola, članica Unije, organizavan štrajk upozorenja zbog lošeg materijalnog položaja prosvetnih radnika.\nOna je kazala da su časovi u tim školama skraćeni za 15 minuta.\nUnija sindikata prosvetnih radnika obuhvata 736 škola.\nŠtrajk upozorenja u osnovnim i srednjim školama zbog lošeg materijalnog položaja danas organizuju i Sindikat obrazovanja Srbije i Sindikat radnika u prosveti Srbije.\n16. novembar 2016. Obrazovanje Nema komentara\nBačka Palanka: Sutra štrajk upozorenja u osnovnim i srednjim školama\nU Srbiji se obeležava Dan prosvetnih radnika Srbije, a Unija sindikata prosvetnih radnika Srbije upozorava na dramatično loš materijalni položaj nastavnika. Zbog toga, ali i zbog mnogih drugih problema u sindikatu najavljuju štrajk upozorenja koji će biti organizovan 17. novembra.\n14. novembar 2016. Obrazovanje Nema komentara\n17. novembra štrajk upozorenja prosvetara\nRazlozi za nezadovoljstvo prosvetnih radnika su višestruki i višegodišnji, kažu u Uniji sindikata prosvetnih radnika Vojvodine, navodeći da se prosvetni sistem u Srbiji decenijama urušava.\nUSPRS ne odustaje od štrajka upozorenja u školama\nPredsednica Unije sindikata prosvetnih radnika Srbije (USPRS) Jasna Janković izjavila je da taj sindikat ostaje pri zahtevu da plate u prosveti budu povećane za 12 odsto i da će štrajk upozorenja biti održan 17. novembra\n13. novembar 2016. Obrazovanje Nema komentara\nNa državnom poslu 22.000 radnika manje?\nDrugu godinu zaredom novac namenjen za isplatu otpremnina za tehnološke viškove u javnom sektoru ostaće nepotrošen i preneće se u narednu. Naime, i ove godine, uostalom kao i prethodne, racionalizacija javnog sektora svela se na penzionisanje onih zaposlenih koji su imali uslove za odlazak u penziju, ali drastičnijeg i zacrtanog smanjenja i tehnoloških viškova nije bilo iako je postojalo zvanično obećanje da će se svake godine – a to znači prošle i ove – broj zaposlenih smanjiti za 25.000, od čega polovina otpuštanjem, a druga polovina penzionisanjem onih koji za to imaju uslova. Umesto toga, masa zarada za ovu godinu veća je jedan procenat nego za prošlu, a trebalo je po planu da bude četiri odsto manja.\nProsvetari traže 12 odsto:Ruka koja kuca kod Vučića\nDVA najveća prosvetna sindikata najavila su štrajk upozorenja za 17. novembar, na dvogodišnjicu započinjanja najvećeg štrajka u školama, a Jasna Janković, predsednica Unije sindikata prosvetnih radnika, juče je poručila da pre tog datuma očekuje poziv za razgovor iz Vlade. Prema njenim rečima, Ministarstvo prosvete, nauke i tehnološkog razvoja otvoreno je za saradnju, ali budžet nije u njihovim rukama i o povećanju plata moraju da razgovaraju s nekim ko je zadužen za finansije. Posle najave štrajka, ministar prosvete Mladen Šarčević rekao je da su vrata Ministarstva otvorena za saradnju sa sindikatima.\nDanašnja poseta: 969\nMesečna poseta: 13328\nGodišnja poseta: 250922


ОНИ СЕ НЕ ШАЛЕ: Док се Амери нећкају, они преузимају територију\nONI SE NE ŠALE: Dok se Ameri nećkaju, oni preuzimaju teritoriju\nLatinoamerikanci ne mogu da priušte da čekaju četiri godine kako bi videli da li će i kada Sjedinjene Države biti spremne na pošten i recipročan dijalog o ekonomskom razvoju zapadne hemisfere.\nSrećom po južne susede SAD, Latinska Amerika je tokom poslednjih deset godina našla novog trgovinskog partnera: Kinu. Budući da su privredne veze sa Sjedinjenim Državama manje sigurne nego što su to ikada bile, latinoamerikanci će postupiti mudro ako učvrste odnose s najvećom azijskom zemljom.\nU 2016. godini, ekonomija južnog dela američkog kontinenta se smanjila drugu godinu zaredom, a za 2017. predviđen joj je rast od svega jedan posto. Povrh svega, međunarodni privatni kapital se povlači iz regiona alarmantnom brzinom, s negativnim bilansom investicija zabeleženim po prvi put još od 1998.\nTradicionalno gledano, latinska Amerika se u trenucima krize uvek okretala Sjedinjenim Državama, bilo da je reč o pomoći Svetske Banke ili Međuameričke razvojne banke, ili o trgovinskim i investicionim podsticajima.\nIzbor Trampa sve promenio\nNakon izbora Donalda Trampa, ništa više nije izvesno. Još uvek je rano za predviđanje njegove politike prema razvojnim bankama, ali je jasno da će ispomoć stranim državama opasti u odnosu na njen pređašnji nivo.\nVideli smo da Tramp nije sačekao ni trena pre nego što se povukao iz transpacifičkog trgovinskog sporazuma (TPP), a ubrzo nakon toga usledila je i najava o reevaluciji Severnoaričkog sporazuma o slobodnoj trgovini (NAFTA).\nMnogi Latinoamerikanci bi s radošću dočekali ponovne pregorore o TPP i NAFTA sporazumima, kada bi oni doneli dobru volju i jednake uslove za sve. Čile se osećao uskraćenim u okviru transpacifičkog sporazuma, naročito imajući u vidu njegove odredbe o deregulaciji finansijskog tržišta koja bi omogućila velikim kompanijama iz SAD da nesmetano posluju na njegovoj teritoriji gotovo bez ikakve državne kontrole.\nŠto se NAFTA sporazuma tiče, od 1994. kada je zaključen, izvoz Meksika u SAD se povećao sedam puta, a direktne investicije u suprotnom smeru četiri puta. Ipak, za sve to vreme, privredni rast južnog američkog suseda lelujao je oko skromnih 1%, uz gubitak preko 2 miliona radnih mesta u poljoprivredi usled jeftinog uvoza robe široke potrošnje.\nKina je obećala povećanje trgovinske razmene s regionima Južne i Centralne Amerike u nivou od 500 milijardi dolara, kao i upliv stranih investicija od 250 milijardi dolara do 2025. godine. Da bi pokazala ozbiljnost svojih namera, najmnogoljudnija zemlja sveta je preko dve svoje banke, Razvojne i Izvozno-uvozne, dala više finansijskog podsticaja nego što su to učinile Svetska banka i Međuamerička razvojna banka zajedno.\nLatinska Amerika ima alternativu\nPored ove bilateralne pomoći Kina je dala i 35 milijardi dolara multilateralnih podsticaja.\nDok je Tramp kinjio Meksiko da plati izgradnju zida na svojoj granici s Amerikom, Kina je s južnim susedom SAD sklopila važan dogovor oko izgradnje fabrike automobila u vrednosti od 212 miliona dolara koja će otvoriti 5500 novih radnih mesta.\nZa razliku od perioda druge polovine prošlog veka, latinska Amerika sada ima alternativu – u Kini. Ipak, reč je o izazovu na koji će morati vešto da odgovori.\nDok su kineske investicije s jedne strane povećale ekonomski rast, istovremeno su dovele i do deindustrijalizacije značajnih privrednih sektora usled upliva jeftine uvozne robe. Apetit koji Kina pokazuje prema resursima latinske Amerike doprinosi narušavanju tamošnje životne sredine i izazivanju društvenih sukoba u regionu.\nNažalost, ukoliko ne dođe do popravke kursa koji su Sjedinjene Države nedavno zauzele, vlade latinoameričkih država neće imati drugog izbora osim da same sklope konstruktivna partnerstva s Kinom koja se pokazuje više nego voljna i sposobna da popuni vakuum koji su iza sebe ostavile SAD.